Με drones, Τwitter και applications η πολιορκία της Μοσούλης – pes.gr\nHome / Διεθνή / Με drones, Τwitter και applications η πολιορκία της Μοσούλης\nPosted by: Kostas Athanasoulis in Διεθνή, Ειδήσεις, Κόσμος, Προτεινόμενα 24 Οκτωβρίου 2016\t0 15 Views\nΕπίδειξη πολεμικής τεχνολογίας από τους Αμερικανούς και τους συμμάχους τους\nΤηλεκατευθυνόμενες βόμβες με αυτόματη διόρθωση πορείας, ειδικές ψηφιακές εφαρμογές, λέιζερ, live streaming από τα χαρακώματα στα social media με δυνατότητα like και emoticon, αλλά και αόρατοι snipers γράφουν νέο κεφάλαιο στο πεδίο των μαχών\nΗ πτώση της Μοσούλης, του τελευταίου προπυργίου των Τζιχαντιστών στο Ιράκ, μοιάζει προδιαγεγραμμένη. Με πρώτη ματιά είναι ζήτημα εβδομάδων -αν όχι ημερών- να καμφθεί η αντίσταση των περίπου 5.000 Τζιχαντιστών που είναι οχυρωμένοι σε αυτήν τη μισοερειπωμένη πια πόλη. Ο συσχετισμός γέρνει συντριπτικά υπέρ των συμμαχικών δυνάμεων οι οποίες αποπειρώνται να ανακαταλάβουν τη Μοσούλη από τους μαχητές του ISIS.\nΚαι επ’ αυτού δεν είναι απαραίτητο να γίνει αναφορά σε αριθμό στρατιωτών ή όγκο και είδος υλικών μέσων. Στον πόλεμο της Μοσούλης εφαρμόζονται μέθοδοι που έως πριν από ελάχιστο διάστημα θα έμοιαζαν βγαλμένες από ταινίες επιστημονικής φαντασίας. Σε σχέση με τις ψηφιακές εφαρμογές (applications) και τη διαχείριση των big data (επεξεργασία ασύλληπτων ποσοτήτων δεδομένων σε πραγματικό χρόνο μέσω υπολογιστών), η χρήση π.χ. των drones, δηλαδή των μη επανδρωμένων αεροσκαφών-δολοφόνων, δεν προκαλεί σχεδόν καμία εντύπωση.\nΠλέον η υπεροπλία της Δύσης μετράται μάλλον σε Gigahertz παρά σε καθαρή δύναμη κρούσης των οπλικών συστημάτων. Είναι λοιπόν πολύ πιθανόν ότι η ήττα των Τζιχαντιστών δεν θα επέλθει μόνο από τους «έξυπνους» πυραύλους, τις βόμβες με αυτόματη διόρθωση πορείας, λέιζερ κ.λπ. και τα ελικόπτερα Apache. Οταν οι Αμερικανοί αντίπαλοί τους κινούνται βάσει οδηγιών από εφαρμογές που «διαβάζουν» τον χώρο και προειδοποιούν για νάρκες, αυτοσχέδια εκρηκτικά κ.ο.κ., συνδυάζουν στοιχεία από 550 διαφορετικές πηγές ταυτόχρονα, προβλέπουν την ισχύ και το βεληνεκές της ενδεχόμενης έκρηξης από αθέατες νάρκες, οι Τζιχαντιστές μοιάζουν καθηλωμένοι σε πρωτόγονα πολεμικά μέσα. Και ίσως γι’ αυτό ακριβώς να στοιχειώνει ξανά τις ΗΠΑ ο εφιάλτης του Βιετνάμ, όπου η υπερδύναμη απέτυχε να καθυποτάξει έναν λαό που, τηρουμένων των αναλογιών, πολεμούσε με σφεντόνες.\nΕπίθεση με Gigahertz\nDrones: Τα γνωστά πλέον μη επανδρωμένα αεροσκάφη-δολοφόνοι έχουν ήδη πάρει θέση μάχης\nRafale: Αεροσκάφη της γαλλικής αεροπορίας, ιδίως με τους «έξυπνους» πυραύλους τύπου Scalp, που έχουν ήδη χτυπήσει στρατηγικούς στόχους στη Μοσούλη, όπως μια μονάδα παραγωγής αυτοσχέδιων εκρηκτικών που είχαν εγκαταστήσει οι Τζιχαντιστές\nHellfire: Πύραυλοι αέρος-εδάφους εφοδιασμένοι με σύστημα ακτίνων λέιζερ για τον εντοπισμό στόχων\nΤα emojis, που βρίσκονται στην κάτω πλευρά της εικόνας και με τα οποία αμέτρητοι χρήστες του Twitter, του Facebook και του live streaming εκφράζουν τα συναισθήματά τους για τον πόλεμο στη Μοσούλη, είναι απείρως περισσότερα από τα likes, γεγονός που δεν είναι καθόλου αμελητέο, καθώς εκτιμάται ως θρίαμβος εις βάρος του ISIS\nΔεκαπλάσια δύναμη από τους Τζιχαντιστές\nΩς προς τον στρατό ξηράς και μόνο σε επίπεδο πλήθους στρατιωτών, οι σύμμαχοι αναπτύσσουν στην περιοχή της Μοσούλης δεκαπλάσια δύναμη από τους Τζιχαντιστές -παρόλο που το υπουργείο Αμυνας των ΗΠΑ ισχυρίζεται ότι οι Αμερικανοί στρατιώτες βρίσκονται στο πεδίο της μάχης αυστηρά και μόνο «με συμβουλευτικό ρόλο». Πάντως, με την υποστήριξη της Δύσης, τα ιρακινά και κουρδικά στρατεύματα περικυκλώνουν ώρα με την ώρα τους μαχητές τού ISIS προελαύνοντας προς τη Μοσούλη από τουλάχιστον τρεις διευθύνσεις – αποφεύγοντας εύλογα το βόρειο σύνορο του Ιράκ με την Τουρκία και το δυτικό με τη Συρία για το χερσαίο σκέλος της επιχείρησης. Η στρατηγική των συμμάχων είναι να κάνουν κεφαλοκλείδωμα στους πολιορκημένους με μια τεράστια ημικυκλική γραμμή πίεσης από Βορρά και ταυτόχρονα από ανατολικά και νότια. Μια ολόκληρη συστοιχία 27 χωριών προβλέπεται να απελευθερωθεί σταδιακά σε ακτίνα μερικών χιλιομέτρων από τη Μοσούλη. Πρόκειται για οικισμούς που από το 2014 βρίσκονται υπό τον ζυγό του ISIS και απλώνονται σε μια γραμμή εκατοντάδων χιλιομέτρων, από το φράγμα στα βόρεια της Μοσούλης, την Μπασίκα και την Μπαράκα στα ανατολικά έως τον ποταμό Ζαμπ, στη συμβολή με τον Τίγρη, φτάνοντας έως και την αεροπορική βάση της Καγιάρα στα νότια της πολιορκούμενης πόλης. Με αυτό τον τρόπο οι σύμμαχοι επιδιώκουν να αποκόψουν τη Μοσούλη και να εξαντλήσουν τα αποθέματα, υλικά και ανθρώπινα, των πολεμιστών του ISIS, οδηγώντας τους σε μια ταπεινωτική ήττα. Αυτό θα σημαίνει παράδοση της δεύτερης μεγαλύτερης πόλης του Ιράκ (μετά την πρωτεύουσα Βαγδάτη), με ή χωρίς την εξόντωση των Τζιχαντιστών μέχρις ενός. Γενικότερα, εάν η κρίσιμη μάχη της Μοσούλης κερδηθεί, τότε πιθανώς το τέλος του ISIS, με την έννοια ενός αυτόνομου κράτους, έστω και εν τω γίγνεσθαι διά της βίας, να φαντάζει σαν μια πραγματική πιθανότητα. Ούτως ή άλλως, η εδαφική «επικράτεια» των Τζιχαντιστών βρίσκεται σε φάση ταχείας συρρίκνωσης το τελευταίο διάστημα.\nΚαθένα από τα κράτη της πολυεθνικής πολεμικής συμμαχίας έχει τη δική του ατζέντα για την επόμενη μέρα, δηλαδή τη διάδοχη κατάσταση αφότου ανακαταληφθεί η Μοσούλη. Παρ’ όλα αυτά, επί του παρόντος όλοι εκτελούν πιστά το σχέδιο που έχει εκπονηθεί εδώ και μήνες, με τους Ιρακινούς να χτυπούν κυρίως από τα νότια-νοτιοανατολικά και τους Κούρδους από τα βορειοανατολικά. Οι Δυτικοί σύμμαχοι καλύπτουν κυρίως από αέρος την επιχείρηση, καθοδηγώντας τις επίγειες δυνάμεις με ακριβείς πληροφορίες για τις κινήσεις των Τζιχαντιστών και αξιοποιώντας τις ψηφιακές και δορυφορικές μεθόδους κατασκοπείας.\nΤο ISIS αμύνεται σθεναρά και με κάθε μέσον, γεγονός που υποχρεώνει τους στρατιωτικούς επικεφαλής να προειδοποιούν ότι «πρόκειται για έναν απρόβλεπτο και ύπουλο εχθρό. Η επιχείρηση απελευθέρωσης της Μοσούλης μπορεί να διαρκέσει αρκετές εβδομάδες ή ακόμη και μήνες». Χαρακτηριστικά, την Παρασκευή το ISIS επιχείρησε αντιπερισπασμό, ανοίγοντας ένα δεύτερο μέτωπο στην πόλη Κιρκούκ, 175 χλμ. νοτιοανατολικά της Μοσούλης. Το Κιρκούκ τελεί υπό τον έλεγχο των Κούρδων Πεσμεργκά. Από την επίθεση του ISIS έπεσαν νεκροί 18 άνθρωποι, άντρες της ασφάλειας και άμαχοι. Και στο κυρίως πεδίο της μάχης, όμως, οι συγκρούσεις στα χωριά περιφερειακά της Μοσούλης είναι σκληρές, αλλά η υπεροπλία των συμμάχων σαφής και οι απώλειες των Τζιχαντιστών βαριές. Τα επίσημα ανακοινωθέντα κατά κανόνα καλύπτουν λεπτομερώς τις υλικές ζημίες που υφίσταται το ISIS, αποφεύγοντας τις αναφορές σε ανθρώπινα θύματα, είναι βέβαιο όμως ότι υπάρχουν πολλά τέτοια στις τάξεις των Τζιχαντιστών. Για παράδειγμα, το βρετανικό υπουργείο Αμυνας -το οποίο μάλλον έχει λιγότερες αναστολές από το ομόλογο αμερικανικό- ανακοίνωσε ότι την Τρίτη 18 Οκτωβρίου, δηλαδή τη δεύτερη μέρα της πολιορκίας της Μοσούλης, πύραυλοι αέρος-εδάφους Hellfire εφοδιασμένοι με σύστημα ακτίνων λέιζερ για τον εντοπισμό στόχων εξόντωσαν ομάδες Τζιχαντιστών ενόσω αντάλλασσαν πυρά με Ιρακινούς στρατιώτες. Και, φυσικά, υπάρχει πάντα η πιο «κινηματογραφική» διάσταση, με τους μεμονωμένους ελεύθερους σκοπευτές που εκτελούν εξ απροόπτου τους Τζιχαντιστές. Ο «αόρατος» sniper που δρα μέσα στην ίδια τη Μοσούλη έχει γίνει κιόλας θρυλική φιγούρα και οπωσδήποτε ήρωας για τους εγκλωβισμένους ντόπιους, οι οποίοι παίρνουν θάρρος να αντισταθούν στους κατακτητές, θα έλεγε κανείς, μέσα από τη διόπτρα του όπλου του και τις ατάραχες βολές του.\nΛαβύρινθος με λαγούμια\nΟπως και να ’χει, όμως, καθώς εξαναγκάζονται σε οπισθοχώρηση, οι Τζιχαντιστές παραμένουν θανάσιμα επικίνδυνοι λόγω των δολιοφθορών και των εκδικητικών ενεργειών στις οποίες προβαίνουν. Εξυπακούεται ότι επιμένουν, ακόμη και στο καθαυτό πεδίο της μάχης, στην προσφιλή τακτική τους με την αποστολή βομβιστών αυτοκτονίας προς τον εχθρό. Ομως, οχήματα φορτωμένα με εκρηκτικά μέχρι στιγμής φαίνεται πως αναχαιτίζονται αμέσως από τις συμμαχικές δυνάμεις, οπότε αυτή η απειλή έχει εξουδετερωθεί. Επιπλέον, το μεγάλο πλεονέκτημα των συμμάχων είναι το ασύγκριτα προηγμένο οπλοστάσιο που Αμερικανοί, Βρετανοί, Γάλλοι κ.λπ. αλλά και κατ’ επέκταση οι Ιρακινοί και Κούρδοι Πεσμεργκά έχουν στη διάθεσή τους. Τηλεκατευθυνόμενοι πύραυλοι και βόμβες, τηλεκατευθυνόμενα μη επανδρωμένα αεροσκάφη (drones), πυρηνικά αεροπλανοφόρα, όπλα συντονισμένα με τις τελευταίες εξελίξεις στην ηλεκτρονική και δορυφορική τεχνολογία: η διαφορά με τα άρματα μάχης, τα πυραυλικά συστήματα ή και απλώς τα πολυβόλα και τα Καλάσνικοφ του ISIS είναι απλώς χαοτική. Ενδεικτική της απόστασης που χωρίζει τους αντιπάλους είναι η αναφορά των Δυτικών στρατηγών σε «drones εμπορίου» που χρησιμοποιούν οι μαχητές του Ισλαμικού Κράτους. Ωστόσο, είναι δεδομένο ότι οι Τζιχαντιστές δεν διστάζουν να θυσιάσουν ή να θυσιαστούν, έχοντας ως υπέρτατο στόχο την εξολόθρευση των απίστων. Δεν αναγνωρίζουν απολύτως καμία από τις διεθνείς συνθήκες για το τι επιτρέπεται και τι όχι σε έναν πόλεμο. Συνεπώς, ο διάχυτος φόβος ότι ως έσχατο μέσο άμυνας το ISIS θα καταφύγει στη χρήση χημικών είναι απολύτως βάσιμος. Εκτός αυτού, όμως, οι Τζιχαντιστές έχουν ναρκοθετήσει σε πολύ μεγάλη έκταση τη Μοσούλη, ενώ έχουν δημιουργήσει και ένα δαιδαλώδες δίκτυο σηράγγων, σκάβοντας υπόγειες στοές στις οποίες μόνο οι ίδιοι γνωρίζουν πώς να προσανατολιστούν και πώς να διαφύγουν. Στις ανακατειλημμένες περιοχές, οι αυτοψίες στα τούνελ των Τζιχαντιστών προκαλούν δέος, διότι δεν είναι μόνο το δίκτυο των σηράγγων αλλά και το μέγεθός τους, οι αναλογικά τεράστιες εσωτερικές τους διαστάσεις που εκπλήσσουν: σαν να κατασκευάστηκαν για ανθρώπους που μετακινούνται καθημερινά και συνεχώς σε αυτές, όχι μόνο όταν διατρέχουν κίνδυνο.\nΑγωνία για 1 εκατομμύριο πρόσφυγες\nΘεωρητικά η Μοσούλη είναι μια πόλη 1,5 εκατομμυρίου κατοίκων. Στην πράξη όμως μεγάλο μέρος αυτού του πληθυσμού εγκαταλείπει εσπευσμένα και μαζικά την περιοχή υπό τον άμεσο κίνδυνο των γνωστών θηριωδιών τις οποίες διαπράττουν ανενδοίαστα οι Τζιχαντιστές. Οι κάτοικοι της Μοσούλης αποτελούν από μόνοι τους μια ανθρωπιστική κρίση. Απειλούνται από τους κατακτητές του ISIS οι οποίοι τους χρησιμοποιούν κατά χιλιάδες σαν ανθρώπινη ασπίδα προκειμένου να ανακόψουν τις επιθέσεις των συμμάχων. Ταυτόχρονα όμως οι άμαχοι βρίσκονται ούτως ή άλλως στο επίκεντρο διασταυρούμενων πυρών και μπορούν να μετατραπούν σε παράπλευρες απώλειες ανά πάσα στιγμή, θύματα ακόμη και του στρατού που μάχεται για την απελευθέρωσή τους. Η πιο απαισιόδοξη εκτίμηση εκ μέρους του Οργανισμού Ηνωμένων Εθνών αναφέρεται σε ένα κολοσσιαίου μεγέθους κύμα προσφύγων, το οποίο μπορεί να αγγίξει ακόμη και το 1 εκατομμύριο ψυχές.\nΟσο και αν φαίνεται παράδοξο, μια άλλη σημαντική παράμετρος της επιχείρησης απελευθέρωσης της Μοσούλης είναι ο πόλεμος που διεξάγεται μέσω Διαδικτύου. Ακριβώς όπως λειτουργούν όταν ανοίγουν πραγματικά λαγούμια, οι Τζιχαντιστές έχουν αποδείξει ότι γνωρίζουν άριστα πώς να αξιοποιούν στο έπακρο τις δυνατότητες που παρέχουν τα social media για τον προσηλυτισμό, τη στρατολόγηση και τη διάδοση των αποτρόπαιων πράξεών τους ανά την υφήλιο. Φροντίζοντας να υπάρχει ζωντανή μετάδοση των πολεμικών επιχειρήσεων μέσω live streaming (έστω και χωρίς τις αιματοβαμμένες βαρβαρότητες του ISIS), η Δύση αντεπιτίθεται και σε αυτό το μέτωπο. Τα εικονίδια (emojis) που βρίσκονται στην κάτω πλευρά της εικόνας και με τα οποία αμέτρητοι χρήστες του Ιντερνετ εκφράζουν τα συναισθήματά τους για τον πόλεμο στη Μοσούλη εκτιμώνται από ορισμένους ως θρίαμβος που κατήγαγαν οι σύμμαχοι εις βάρος του ISIS. Τα θλιμμένα ή οργισμένα emoji είναι απείρως περισσότερα από τα likes, γεγονός που δεν είναι καθόλου αμελητέο.\nDrones και αεροπλανοφόρα\nΜολονότι οι μάχες στην περιοχή επί της ουσίας δεν έχουν σταματήσει από το 2014 όταν το ISIS κατέλαβε χωρίς ιδιαίτερη δυσκολία την πόλη, το σφυροκόπημα των συμμάχων στη Μοσούλη για την τελική της ανακατάληψη ξεκίνησε σε πλήρη ένταση στις 17 Οκτωβρίου. Το γενικό πρόσταγμα της επιχείρησης έχουν οι ιρακινές ένοπλες δυνάμεις, με κεντρική αιχμή τάγματα κομάντο που έχουν εκπαιδευτεί στις σύγχρονες τεχνικές του -ορθόδοξου και μη- πολέμου από Αμερικανούς ειδικούς. Σε ό,τι αφορά τον συμβατικό πόλεμο των επί ξηράς συγκρούσεων, μαζί με τους Ιρακινούς μάχονται κατά του ISIS οι Κούρδοι Πεσμεργκά.\nΩστόσο, λόγω του τεράστιου χάσματος στην πολεμική τεχνολογία και τα εξελιγμένα μέσα που διαθέτει, τη διαφορά στην πολιορκία της Μοσούλης και την εξολόθρευση των Τζιχαντιστών κάνει ο στρατός της δυτικής συμμαχίας. Υπό τον συντονισμό των Αμερικανών, συνολικά 19 κράτη συμμετέχουν στην επιχείρηση «Inherent Resolve» («Εκ των ένδον αποφασιστική επίλυση»), μολονότι πρακτικά στην πολιορκία της Μοσούλης παίρνουν μέρος στρατιωτικές δυνάμεις από τις ΗΠΑ, τη Βρετανία, τη Γαλλία, το Βέλγιο, την Ολλανδία, τη Δανία, την Αυστραλία, τον Καναδά και την Ιορδανία. Τα αεροπλανοφόρα ΗΠΑ και Γαλλίας, πάντως, έχουν μεταφέρει στη Μέση Ανατολή την αιχμή της σύγχρονης αεροπορικής πολεμικής τεχνολογίας. Τα κολοσσιαία «Ντουάιτ Ντ. Αϊζενχάουερ» και «Σαρλ ντε Γκολ» (το αμερικανικό και γαλλικό αεροπλανοφόρο αντίστοιχα) λειτουργούν εμμέσως ως μέσα επίδειξης αεροπορικής υπεροχής. Τα F/A-18F Super Hornet του στρατού των ΗΠΑ θεωρούνται σήμερα τα κορυφαία μαχητικά αεροσκάφη ναυτικής συνεργασίας, με απεριόριστες δυνατότητες και εξαιρετική αποτελεσματικότητα, είτε στην αερομαχία, είτε στην πλήξη στόχων επί εδάφους με τις βόμβες που μπορούν να μεταφέρουν. Αντίστοιχα είναι και τα Rafale της γαλλικής αεροπορίας, ιδιαίτερα με τους «έξυπνους» πυραύλους τύπου SCALP που έχουν ήδη χτυπήσει στρατηγικούς στόχους στη Μοσούλη, όπως π.χ. μια μονάδα παραγωγής αυτοσχέδιων εκρηκτικών που είχαν εγκαταστήσει οι Τζιχαντιστές. Οι SCALP προγραμματίζονται στην αρχή κάθε αποστολής και μέσω δεδομένων από πολλαπλά συστήματα αυτόματης πλοήγησης έχουν τη δυνατότητα να διορθώσουν την πορεία τους προς τον δεδομένο στόχο. Συγκρίνουν τις δορυφορικές εικόνες που έχουν αποθηκευτεί στην ηλεκτρονική τους μνήμη με εκείνες που καταγράφονται από τους υπέρυθρους αισθητήρες. Κατ’ αυτό τον τρόπο η πιθανότητα αστοχίας των SCALP είναι απειροελάχιστη.\nΑπό τη δική τους πλευρά οι Βρετανοί συμμετέχουν στην πολυεθνική επιχείρηση ανάκτησης της Μοσούλης με τα παλιά καλά μαχητικά τους, τα θρυλικά Tornado, αλλά και τα Typhoon, τα οποία κατά την κατασκευάστρια εταιρεία, τη Eurofighter, είναι «τα πιο εξελιγμένα μαχητικά αεροσκάφη του κόσμου». Με τηλεκατευθυνόμενους πυραύλους διαφόρων τύπων της σειράς Paveway πλήττουν κινητούς και ακίνητους στόχους στα εδάφη της Μοσούλης, αν και ιδιαίτερο βάρος δίνεται στη χρήση των μη επανδρωμένων Reaper. Τα drones της Βρετανικής Αεροπορίας (RAF) είναι τόσο αποτελεσματικά ώστε αποτελούν έναν τρομακτικό εφιάλτη – και όχι μόνο για τους Τζιχαντιστές. Τα drones προκαλούν έντονες αντιπαραθέσεις μεταξύ των Βρετανών πολιτικών, ορισμένοι εκ των οποίων αμφισβητούν ότι η χρήση τους εναντίον ανθρώπινων στόχων είναι θεμιτή.\nΟμως, όποια και εάν είναι τα μέσα, η πολιορκία της Μοσούλης προβλέπεται ότι θα μείνει στην ιστορία του αγώνα κατά του Ισλαμικού Κράτους. Και όχι μόνο επειδή είναι η πιο σοβαρή πολεμική σύγκρουση από την εισβολή των Αμερικανών στο Ιράκ το 2003. Αλλά και επειδή το «κίνημα» των Τζιχαντιστών δεν θα είναι πια το ίδιο χωρίς τη μαύρη σημαία του φανατισμού να δεσπόζει στη Μοσούλη.\nΜοσούλη πολεμική τεχνολογία πολιορκία τζιχαντιστές\t2016-10-24\nTagged with: Μοσούλη πολεμική τεχνολογία πολιορκία τζιχαντιστές\nPrevious: Εξέγερση μεταναστών στη Μόρια: Έβαλαν φωτιά στο hot spot\nNext: Στοιχεία φωτιά: 230.000 παιδιά ζουν σε νοικοκυριά χωρίς εισόδημα


Συναγερμός ασφαλείας στις ΗΠΑ: Έκθεση της CIA για τα βασανιστήρια – News.gr\nΣυναγερμός ασφαλείας έχει σημάνει όχι μόνον στις Ηνωμένες Πολιτείες αλλά και στις αμερικανικές πρεσβείες και τα προξενεία σε όλο τον κόσμο, καθώς σήμερα δίνεται στη δημοσιότητα η έκθεση για τις μεθόδους ανάκρισης και βασανιστηρίων που χρησιμοποίησε η CIA, μετά τις επιθέσεις της 11ης Σεπτεμβρίου 2001.\nΟι φωτογραφίες των βασανισμών από τα κολαστήρια του Αμπού Γκράιμπ και του Γκουαντάναμο έκαναν το γύρο του κόσμου\nΟι Ρεπουμπλικανοί έχουν προειδοποιήσει για αντίποινα σε βάρος των ΗΠΑ.\nΕνισχυμένα μέτρα ασφαλείας έχουν ληφθεί γύρω από τις εγκαταστάσεις διπλωματικών αποστολών και από αμερικανικές στρατιωτικές βάσεις.\nΠάντως κάποιες ευαίσθητες πληροφορίες λογοκρίθηκαν ακόμη και σε αυτή την έκθεση.\nΗ έκθεση στηρίζεται σε έρευνες που διήρκεσαν από το 2009 μέχρι και το 2012. Και βασίστηκαν σε καταγγελίες για ανάκριση κρατουμένων υπόπτων για διασυνδέσεις με την Αλ-Κάιντα και άλλες τρομοκρατικές οργανώσεις. Συχνά οι ανακριτές της CIA φαίνεται να χρησιμοποιούσαν τον εικονικό πνιγμό ή τη στέρηση ύπνου ως βασανιστήριο.\nΟ εκπρόσωπος του Ομπάμα δήλωσε πως "ο πρόεδρος πιστεύει ότι είναι σημαντικό να δημοσιοποιηθεί, ώστε ο κόσμος στις ΗΠΑ και στις υπόλοιπες χώρες να καταλάβει τι ακριβώς συνέβη" αλλά για να "ξανασυμβεί ποτέ" κάτι τέτοιο.\nΟ Ομπάμα είχε δώσει εντολή για άμεση παύση του προγράμματος της CIA μόλις ανέλαβε την προεδρία τον Ιανουάριο του 2009.\nΟ Ντικ Τσένι, αντιπρόεδρος επί προεδρίας του Τζορτζ Μπους, οπότε και δόθηκαν οι σχετικές εντολές, υπεραμύνθηκε με σθένος αυτών των μεθόδων ανάκρισης, λέγοντας ότι ήταν "απολύτως δικαιολογημένες".\nΣε άρθρο που δημοσιεύθηκε στην Washinston Post, ο Χοσέ Ροντρίγκεζ, πρώην επικεφαλής του προγράμματος της CIA, κατήγγειλε την "μεγάλη υποκρισία" των πολιτικών στο θέμα αυτό. "Κάναμε αυτό που μας ζητήθηκε (...) και γνωρίζουμε ότι ήταν αποτελεσματικό", τόνισε.\nCIA Αλ Κάιντα Τρομοκρατία Ισλάμ\nΝΥΤ: Η CIA έδινε εκατομμύρια με σακούλες στον Καρζάι\nΗ CIA παραπλάνησε τις ΗΠΑ για τις μεθόδους κατά τις τρομοκρατίας\nΒασανισμός υπόπτων τρομοκρατών “ως τα πρόθυρα του θανάτου” από τη CIA


Λαμία: Ένα εξαιρετικό αφιέρωμα για τον Γιάννη Ρίτσο στη Λαμία - radio JUKEBOX\nΜε μεγάλη επιτυχία και πλήθος κόσμου πραγματοποιήθηκε εχθές Τρίτη 9 Απριλίου, το μεγάλο αφιέρωμα στον ποιητή της Ρωμιοσύνης, Γιάννη Ρίτσο, στο Δημοτικό Θέατρο Λαμίας.\nΟ Δήμος Λαμιέων για την εκδήλωση αναφέρει:\n“«Τη Ρωμιοσύνη μην την κλαις, εκεί που πάει να σκύψει με το σουγιά στο κόκαλο, με το λουρί στο σβέρκο, Να τη, πετιέται αποξαρχής κι αντρειεύει και θεριεύει και καμακώνει το θεριό με το καμάκι του ήλιου.»\nΟι στίχοι του μεγάλου Έλληνα ποιητή Γιάννη Ρίτσου μαζί με τα σπουδαία μηνύματά τους, περνούν από γενιά σε γενιά και οφείλεται κυρίως στους καθηγητές τους. Αξίζουν συγχαρητήρια στη Σ.Ε.Π.Ε. Φθιώτιδας και στους μαθητές του Μουσικού Σχολείου Λαμίας για τη βραδιά που μας χάρισαν, απόψε, στο Δημοτικό Θέατρο Λαμίας σε ένα εξαιρετικό αφιέρωμα στον ποιητή της Ρωμιοσύνης.”


Διαμαντής Διονυσίου: "Η αγάπη μου για την μουσική και το τραγούδι ξεκίνησε από τον πατέρα μου..." - Polis Magazino\nΠριν από λίγες μέρες κυκλοφόρησε ένα καινούργιο τραγούδι από τον Διαμαντή Διονυσίου, τον “βενιαμίν” του αείμνηστου Στράτου. Ένα κομμάτι ανάλαφρο, καλοκαιρινό, δοσμένο όμως με την γνήσια λαϊκή φωνή του ερμηνευτή. Το τραγούδι επιμελήθηκε ο παραγωγός του Διαμαντή, Κώστας Γόνης (dj Gonis) και κυκλοφόρησε από την “Alpha records”. Πρόκειται για ένα μελοποιημένο στίχο της αγαπημένης μας ηθοποιού, Γιούλης Ηλιοπούλου από τον Άγγελο Καλαβρυτινό.\n“Μέχρι το πρωί” είναι ο τίτλος του κομματιού κι αυτές τις μέρες γίνονται τα γυρίσματα του video clip. Εμείς είχαμε την ευκαιρία να τα πούμε με τον Διονυσίου τζούνιορ και σας παραθέτουμε την συνομιλία μας.\nΣύστησέ μας τον άνθρωπο – καλλιτέχνη. Ποια είναι η μουσική σου ταυτότητα; Είμαι λαϊκός τραγουδιστής, με αυτό μεγάλωσα, δεν θα μπορούσα να είμαι κάτι άλλο…\nΠώς γεννήθηκε η αγάπη σου για τη μουσική και το τραγούδι; Η αγάπη μου για τη μουσική και το τραγούδι ξεκίνησε από το σπίτι μου, από τον πατέρα μου, από μικρός άκουγα τον πατέρα μου. Έτσι μεγαλώνοντας έκανα μαθήματα φωνητικής και ξεκίνησα να τραγουδάω!\nΟ Διαμαντής Διονυσίου με τον παράγωγό του, Κώστα Γόνη (dj Gonis) στο studio\nΤο τραγούδι ήταν μονόδρομος για εσένα, ή έχεις σπουδάσει και κάτι άλλο; Ναι, θεωρώ πως ήταν μονόδρομος. Οχι δεν έχω σπουδάσει κάτι άλλο, τελείωσα το Λύκειο, έκανα κάποιες δουλειές πριν το τραγούδι ενώ παράλληλα έκανα μαθήματα φωνητικής και ξεκίνησα να τραγουδάω.\nΠοια είναι τα «όχι» που θα πεις, στο βωμό της καριέρας; Θέλω οι συνεργασίες μου να είναι “καθαρες” ντόμπρες και αληθινές!\nΠοιο είναι το τραγούδι, που όταν το ακούς ή το ερμηνεύεις, «λυγίζεις»; Είναι αρκετά… ένα από αυτά είναι το “καρδιά μου αλήτισσα” που το έλεγε ο πατέρας μου και έκλεινε το πρόγραμμα του με αυτό το τραγούδι και ήταν το τελευταίο τραγούδι που είπε πριν “φύγει”.\nΟ αγαπημένος μας καλλιτέχνης, με τις γυναίκες της ζωής του… τη γυναίκα του και την κορούλα του\nΠοιο είναι το στοιχείο του χαρακτήρα σου, που σε κάνει να ξεχωρίζεις ως άνθρωπος και ως καλλιτέχνης; Δεν ξέρω αν με κάνει να ξεχωρίζω αλλά θεωρώ πως είμαι πολύ ντόμπρος και αληθινός άνθρωπος, δεν μπορώ να προσποιούμαι!\nΤι πιστεύεις ότι χρειάζεται ένας νέος καλλιτέχνης για να πετύχει στο χώρο του τραγουδιού; Αρχικά πρέπει να έχει στόχους και να προσπαθεί να τους πετύχει. Επίσης όρεξη και αγάπη για το τραγούδι και φυσικά να είναι καλός φωνητικά!\nΤα αδέρφια Διονυσίου σε τηλεοπτικό γύρισμα, αφιέρωμα στο Στράτο\nΠοιος είναι ο μεγαλύτερος φόβος σου; Στο κομμάτι της δουλειάς είναι αυτό που συμβαίνει τώρα… ότι έχουμε απομακρυνθεί από τη δουλειά μας και την αγάπη του κόσμου.\nΠοιά είναι η άποψή σου για τα μουσικά τηλεοπτικά talent show; Τα θεωρώ μια καλή ευκαιρία για τα νέα παιδιά που θέλουν να αναδείξουν το ταλέντο τους!\nΜια συνεργασία που ονειρεύεσαι; Εχω συνεργαστεί με πολλούς αξιόλογους καλλιτέχνες. Μια από τις συνεργασίες που ονειρεύομαι είναι ο κ. Τολης Βοσκοπουλος που ήταν και φίλος του πατέρα μου και τον θαυμάζω πολύ!\nΠροηγούμενο άρθροΚατερίνα Πατραγκού: “Θαυμασμός συγκίνηση και υπερηφάνεια για όλους αυτούς που ήξεραν πως η ελευθερία δεν χαρίζεται”\nΕπόμενο άρθροΟ Πρέσβης της Ελβετίας επισκέφθηκε το Μουσείο Φιλελληνισμού\nΚατερίνα Παπουτσάκη – Νέο single: ΠεΤαΛούΔα\nΒασιλική Στεφάνου: Μετά τις συνεργασίες της με Νταλάρα, Δάντη και Μακεδόνα κυκλοφορεί το πρώτο...


Γεωργακάκης, Εμμανουήλ Ν.\nΔιδακτορική διατριβή (3.219Mb)\nΑυθεντικοποίηση ; Κωδικοί γραφικών ; Οπτική πληροφορία ; Κωδικοί πρόσβασης ; Διαχείριση πρόσβασης ; Έλεγχος πρόσβασης ; Πληροφοριακά συστήματα -- Ασφάλεια\nΤα σημερινά πληροφοριακά συστήματα χαρακτηρίζονται από αυξημένη πολυπλοκότητα και την ανάγκη να εξυπηρετούν ταυτόχρονα πολλαπλούς χρήστες με διαφορετικές απαιτήσεις. Σε κάθε περίπτωση, κοινή απαίτηση όλων των σύγχρονων πληροφοριακών συστημάτων είναι η προστασία της πληροφορίας κατά τη διακίνησή της μέσα σε αυτά. Προαπαιτούμενο για την επιτυχή προστασία των πόρων ενός συστήματος είναι η αυθεντικοποίηση των χρηστών από αποκτούν πρόσβαση σε αυτό και κατόπιν η εφαρμογή κανόνων διαχείρισης πρόσβασης όπου καθορίζεται τι δικαιώματα κατέχει ο κάθε χρήστης. Η πιο διαδεδομένη μέθοδος αυθεντικοποίησης, παρά τα προβλήματα που παρουσιάζει, είναι η χρήση κωδικών πρόσβασης. Ωστόσο, η ανθρώπινη ικανότητα να απομνημονεύουμε οπτική πληροφορία έχει δώσει το έναυσμα για έντονη ερευνητική δραστηριότητα στην αυθεντικοποίηση με χρήση γραφικών κωδικών ως μια πιο αξιόπιστη εναλλακτική λύση στους κωδικούς κειμένου. Όμως, τα μοντέλα γραφικών κωδικών παρουσιάζουν όχι μόνο προβλήματα αποδοχής χρήσης από τους χρήστες αλλά και ζητήματα ασφάλειας. Κατανοώντας τις αδυναμίες αυτές η παρούσα διατριβή προτείνει ένα καινοτόμο μοντέλο αυθεντικοποίησης το Novel Authentication with Visual Information (NAVI), το οποίο είναι βασισμένο σε οπτική πληροφορία και το οποίο παρέχει υψηλού επιπέδου ασφάλεια. Το προτεινόμενο σύστημα αυθεντικοποίησης χρησιμοποιεί ως διαπιστευτήρια την διαδρομή που επιλέγει ένας χρήστης σε έναν προκαθορισμένο χάρτη. Στη διατριβή αυτή, πραγματοποιείται ανάλυση της ασφάλειας που παρέχει το NAVI σε θεωρητικό επίπεδο και επιπλέον αναπτύχθηκε μια πρότυπη υλοποίηση με την οποία πραγματοποιήθηκαν δοκιμές χρηστών για την αξιολόγηση της ευκολίας χρήσης και της ασφάλειας του παραγόμενου κωδικού. Επιπλέον, ζητήθηκε από τους χρήστες που συμμετείχαν στις δοκιμές να απαντήσουν σε ένα ερωτηματολόγιο αξιολόγησης προκειμένου να ληφθεί υπόψη η γνώμη τους σε μια σειρά από ζητήματα που αφορούν την υλοποίηση του NAVI. Εφόσον έχει πιστοποιηθεί ότι ένας χρήστης είναι αυτός που υποστηρίζει ότι είναι θα πρέπει να του αποδωθούν τα κατάλληλα δικαιώματα πρόσβασης. Η πλειοψηφία των μοντέλων ελέγχου πρόσβασης που έχουν αναπτυχθεί βασίζονται στην υπόθεση ότι τα δικαιώματα πρόσβασης των χρηστών μπορεί να καθοριστούν εκ των προτέρων. Ωστόσο, σε ένα σύγχρονο περιβάλλον συχνά προκύπτουν καταστάσεις έκτακτης ανάγκης που οδηγούν σε αιτήματα πρόσβασης που δεν έχουν προβλεφθεί από τις συνήθεις διαδικασίες. Έχοντας εντοπίσει την ανάγκη αυτή προτείνουμε ένα καινοτόμο μοντέλο διαχείρισης πρόσβασης το Dynamic Spatio Temporal EMergency Role Based Access Control (DSTEM-RBAC), το οποίο βασίζεται στο μοντέλο διαχείρισης πρόσβασης με ρόλους (Role Based Access Control – RBAC). Tο DSTEM-RBAC λαμβάνει υπόψη του χρονικούς και χωρικούς περιορισμούς αλλά το σημαντικότερο είναι ότι προσφέρει έναν ελεγχόμενο και ασφαλή τρόπο για να παρακαμφθούν οι στατικές πολιτικές ασφαλείας χρησιμοποιώντας δυναμικές πληροφορίες για να καταλήξει σε μια απόφαση κατ’ εξαίρεση πρόσβασης η οποία θα παρακάμπτει την στατική πολιτική ασφαλείας που εφαρμόζεται. Στο προτεινόμενο μοντέλο η ιεραρχία των ρόλων αναπαρίσταται ως ένας κατευθυνόμενος γράφος με βάρη, όπου κάθε ρόλος αποτελεί έναν κόμβο. Οι αποστάσεις μεταξύ των κόμβων είναι μια παράμετρος-κλειδί για την προτεινόμενη διαδικασία της κατ’ εξαίρεση πρόσβασης. Επί της ουσίας, η απόσταση μεταξύ ρόλων σε συνδυασμό με τους χρονικούς και τους χωρικούς περιορισμούς και η δυναμική πληροφορία καθορίζουν την κατ’ εξαίρεση πρόσβαση. Οι δυναμικές πληροφορίες που λαμβάνονται υπόψη αποτελούνται από την τοποθεσία του χρήστη, το επίπεδο ασφαλείας και το επίπεδο έκτατης ανάγκης που βρίσκεται ο οργανισμός καθώς και το επίπεδο των κινδύνων από το διαδίκτυο. Η προτεινόμενη αρχιτεκτονική , η οποία είναι επί της ουσίας μια επέκταση του XACML, αναλύεται σε βάθος και παρουσιάζεται μια πρότυπη υλοποίηση με στόχο να αναδειχθεί η εφαρμοσιμότητα του προτεινόμενου μοντέλου στον χώρο της υγείας. Επιπλέον, παρέχεται και μια μεθοδολογία για την αξιολόγηση της συμπεριφοράς των χρηστών έτσι ώστε να είναι εφικτό να βελτιστοποιηθεί η παραμετροποίηση που έχει εφαρμοστεί και να εντοπιστεί μια πιθανή κατάχρηση της λειτουργικότητας της κατ’ εξαίρεση πρόσβασης. Τέλος, πραγματοποιήθηκε μια έρευνα σε δύο κλινικές ως μελέτες περίπτωσης για την αξιολόγηση των αναγκών που υπάρχει για κατ’ εξαίρεση προσβάσεις.


Μικρός Χείμαρρος 29 Αυγούστου 2011 - 11:27 μ.μ.\nΜυρτώ επεθύμησα σε! Δηλαδή τα ποστς σου ;)\nΙν φακτ, ήταν να σε γυρέψω να σε ρωτήσω πως επήες με τες Παγκύπριες αλλά μετά εσκέφτηκα ότι ήταν να νομίσεις ότι επέλλανα.\nΤούτο σου το πόστ εν σαν να περιγράφει τη ζωή μου τον τελευταίο ανάμιση μήνα.\nΡισπέκτ. Κάμε τις μούντζες τζαι τα μεσαία δάχτυλα επί δύο για να 'χω να πιάνω τζι εγώ.\nΕν μέχρι να το πάρουμεν απόφαση...\nΚάποια πράματα τελείωνεις τα πριν σε τελειώσουν.\ntinkerbell 30 Αυγούστου 2011 - 12:49 π.μ.\nSometimes είναι η ελπίδα (ή η τυφλή επλίδα) που σε κάνει να μην θες να δεις τα πράγματα ως έχουν, αλλά με το πως θα μπορούσαν να είναι.\nΠισωγυρίσματα. Και το κάναμε και μας τα κάνανε. Αλλά άμα δεν κολλάει με την πρώτη, τι μας εγγυάται ότι θα γίνει με τη δεύτερη. Κι άντε δώσε μια δεύτερη ευκαιρία. Την τρίτη φορά τι γίνεται?\nΌπως λες είναι δύσκολο. Πολύ δύσκολο και πονάει πολύ. Αλλά κάποτε the only thing you can do it cut it short and over.\nHugs and kisses kid xx\nΜυρτώ 30 Αυγούστου 2011 - 1:37 π.μ.\nΜικρος χειμμαρος : Ευχαριστω ρε! Γιατι να επελλανες σιγα. Ιντιντ, απλα το θέμα ενει να το πάρεις αποφάση ότι καμνουν σου μόνο κακο, ελπίζω να τα εκαταφερες τζ εσυ. Φιλια\nΤινκερμπελ : Η ελπίδα, ο έρωτας ενι ξέρω τζ εγώ τι ένει αλλά στραβώνει σε άσχημα. Επίσης :)\nΠέτρος Ιακώβου 31 Αυγούστου 2011 - 7:03 μ.μ.\nΠαρόλο που δεν χάνω post σου θα απαντήσω πρώτη φορά γιατί προχτές τα συζητούσαμε Μυρτώ μου. Μακριά. Απλά μακριά. You know what i mean. Laters ;)\nΜυρτώ 31 Αυγούστου 2011 - 8:39 μ.μ.\nΤζεινη η συζήτηση ήταν η αφορμή για το ποστ. Αι ντου ναι, τζαι εν να ακούσω την συμβουλη σου. :)\nΑνώνυμος 4 Σεπτεμβρίου 2011 - 5:45 μ.μ.\nπου καταληγουν οι σημερινοι ανθρωποι,να ακουν συμβουλες αγνωστων για σημαντικα προσωπικα τους θεματα,εχουμε χαζεψει\nΜυρτώ 4 Σεπτεμβρίου 2011 - 8:01 μ.μ.\nΑλλο να ακολουθεις συμβουλες τυφλά και αδιακρίτως και άλλο να κρίνεις και να εφαρμόζεις ή να απορριπτεις "ανώνυμε".\nΑνώνυμος 4 Σεπτεμβρίου 2011 - 8:21 μ.μ.\nοι συμβουλες σε τετοια θεματα ειναι ανουσιες,ασε που μπορει να αποδειχτουν και λανθασμενες,γι΄αυτο κι εγω φροντιζω να μην δινω,προτιμω ο καθενας να ακουλουθει αυτα που βγηκαν μεσα απο τις σκεψεις του κι οχι απο τις δικες μου.\nΠέτρος Ιακώβου 18 Σεπτεμβρίου 2011 - 5:31 μ.μ.\nΠρος Ανωνυμο: Η μνησικακία σου φανερώνει μόνο ζήλια και κόμπλεξ. Κόμπλεξ φανερώνει επίσης να κρίνεις ως Ανώνυμος. Δυστυχώς για σένα εγώ ξέρω ποιος είσαι, το ερώτημα είναι, ξέρεις ποιός είμαι εγώ και τι μου είναι η Μυρτώ πριν με πεις άγνωστο? Πάντως έχω τα κότσια να απαντήσω με το όνομά μου. Εσυ τα έχεις? Όχι ε? Δεν εκπλήσσομαι.\nΑνώνυμος 19 Σεπτεμβρίου 2011 - 12:46 μ.μ.\nΑπο δυο ποστ εκρινες πως ειμαι μνησικακος,ζηλιαρης κι εχω κομπλεξ.αυτο ειναι αληθινο ταλεντο,να γινεις ψυχολογος/μεντιουμ ή κατι παρομοιο.\nΓιατι δυστυχως για μενα που με ξερεις;\nκι οχι,δεν σε ξερω,αν και ξερω σχεδον ολους τους φιλους/γνωστους της.\nΚαι το ονομα μου δεν εχει καμια σημασια,ουτε ειναι θεμα κοτσιων μαγκα του καναπε,λες κι αμα το πω θα μου στειλεις συστημενη βομβα,ζωον.\nΑνώνυμος 19 Σεπτεμβρίου 2011 - 6:49 μ.μ.\nΤο όνομά σου έχει σημασία γιατί ουσιαστικά σε εσένα αναφέρεται η συγκεκριμένη ανάρτηση. Και ποιος είσαι ξέρω και τι είσαι ξέρω. Όσο για την απειλή μόνο απειλή δεν είναι, είναι απλή αντίδραση στην κριτική που μου έκανες χωρίς να με ξέρεις. Και μπορώ να σε διαβεβαιώσω ότι όχι μόνο εμένα αλλα πολλούς φίλους της Μυρτώς δεν ξέρεις, έχασες επεισόδια βλέπεις. Αν η συμβουλή μου σε ευνοούσε θα την επαινούσες, αλλά βλέπεις, όταν κάτι δεν μας συμφέρει το απαξιώνουμε ως γενική αλήθεια. Δεν έχω κάτι μαζί σου ούτε θα επεκταθώ άλλο, και ούτε θα πέσω στο επίπεδό σου και να απαντήσω στις βρισιές σου, "Ανώνυμε." Have a nice one.\nΑνώνυμος 19 Σεπτεμβρίου 2011 - 10:38 μ.μ.\nΦυσικα και δεν ξερεις ποιος ειμαι,ουτε τι ειμαι.Δεν μπορεις να λες οτι ξερεις καποιον μεσω απο τα ματια ενος αλλου.\nΚι οσο για την κριτικη που λες οτι σου εκανα,δεν ηταν κριτικη,ηταν απλα μια υποθεση,οτι εισαι αγνωστος.Με τον ρυθμο που κανει φιλους,λογικο ειναι να μην τους ξερω ολους,δεν ειναι ατζεντα το μυαλο μου.Κι ως δια μαγειας ολοι με μισουν,δεν χρειαζεται να αναρωτηθω το πως.\nΚαι να με ευνοουσε η συμβουλη,παλι θα ειχα την αποψη που εκφερα και στην προηγουμενη περιπτωση.\nΟσο για το επιπεδο,μην πεσεις τοσο χαμηλα,δεν σου αρμοζει τοσο ανωτερο πλασμα που εισαι.\nΜυρτώ 20 Σεπτεμβρίου 2011 - 12:40 π.μ.\nΟπα, να ηρεμήσουν τα πνευματα. Προφανως Αν(τ)ώνημε ο Πετρος σε έκρινε για αυτα που έγραψες και όχι απο τίποτε άλλο όπως μπορεις να δεις απο τα λεγόμενα του. Τα υπόλοιπα δεν θα τα σχολιάσω καν διοτι θα δώσω επεκταση στο θέμα και δεν το θελω.\nΔεν έχει κάποιο νόημα η συζήτηση οπότε για να τελειώνουμε ας κοπεί εδω, το μόνο που γίνεται ειναι να περιπλέκεται η κάτασταση για όλους μας. Γεια σας.\nΑνώνυμος 20 Σεπτεμβρίου 2011 - 1:22 π.μ.\nμα δεν μπορω να δεχτω ετσι απλα καποιους οχι και τοσο καλους χαρακτηρισμους οι οποιοι αναπηδησαν συμπερασματικα μεσα απο 3 γραμμες που εγραψα στο ιντερνετ!\nμε σενα κυρια Μυρτω,εχω παψει να ασχολουμαι,μπορεις να με μισεις οσο θελεις κι αλλο τοσο οι φιλοι σου.\nΜυρτώ 20 Σεπτεμβρίου 2011 - 1:44 π.μ.\nΚανεις δεν σε μισει. Καληνυχτα. Μην απαντησεις σε παρακαλω.\nKotatsuneko 21 Σεπτεμβρίου 2011 - 4:14 μ.μ.\nΩχου ρε "ανωνυμε" αφού ξέρουμε ποια κατίνα είσαι τι μας κρυβεσαι? Μην ενοχλείς αλλό το Μυρτώνιο οκ?\nΈλα έλα πάρε ένα μπισκότο και άντε σπίτι σου α φιλοσοφήσεις τη ζωή.


Πώς θα διάβαζες αυτή την είδηση αν είχες πρόβλημα όρασης; - 3pointmagazine\nΤσάρλι Τσάπλιν: το “βουβό” αστέρι του κινηματογράφου\nΑμπελοφιλοσοφήσαμε με τη Θεοδοσία Τσάτσου\nΣτις 14 Φεβρουαρίου τρισάγιο του Πάνου Καμμένου στον τάφο της Αμφίπολης\nΣε καθεστώς απαρτχάιντ οι Ισραηλινοί Άραβες-Πέρασε νόμος στο Ισραήλ για «εβραϊκό έθνος-κράτος»\nΉταν μια κάποια λύση\nΤης Emily Reynolds, μετάφραση: Μαρινίκη Κολιαράκη\nΗ πρόσβαση σε αναγνώσιμη ύλη μπορεί να είναι δύσκολη αν είσαι τυφλός. Ενώ το text-to-speech λογισμικό γίνεται ευρύτερα δημοφιλές, για το braille συμβαίνει το αντίθετο. Σύμφωνα με το Βασιλικό Εθνικό Ινστιτούτο Τυφλών της Μεγάλης Βρετανίας, λιγότερο από 1% από τα δύο εκατομμύρια ανθρώπων με προβλήματα όρασης στο Ηνωμένο Βασίλειο χρησιμοποιούν το ανάγλυφο σύστημα γραφής. Ενώ το text- to-speech λογισμικό μπορεί να προσφέρει αυξημένη προσβασιμότητα σε τυφλούς ανθρώπους που χρησιμοποιούν tablet και υπολογιστές, δεν μπορεί να αποδώσει το ίδιο είδος οπτικής πληροφορίας που μπορεί να αποδώσει το braille, το οποίο μπορεί να αποτυπώσει ακόμα και εικόνες. Τα πληκτρολόγια Braille είναι διαθέσιμα εδώ και κάποιο καιρό, αλλά είναι βαριά, δεν είναι φορητά και έχουν υψηλό κόστος.\nΤώρα, ερευνητές στο Πανεπιστήμιο του Michigan αναπτύσσουν ένα tablet braille, το οποίο πιστεύουν ότι θα μπορούσε να κάνει την πρόσβαση στις επιστήμες και τα μαθηματικά ευκολότερα προσβάσιμη και πιο προσιτή οικονομικά για τυφλά άτομα.\nΣε αντίθεση με τις υπάρχουσες οθόνες braille, οι οποίες χρησιμοποιούν πλαστικές ακίδες που κινούνται πάνω και κάτω με τη χρήση ενός κινητήρα, οι συσκευή αυτή χρησιμοποιεί υγρό ή αέρα για να γεμίζει φυσαλίδες οι οποίες δημιουργούν τα μοτίβα των ανάγλυφων κουκίδων, οι οποίες αποτελούν το σύστημα braille. Αυτή η τεχνική μπορεί να εφαρμοστεί σε μέγεθος tablet και επομένως να είναι φορητό. Επίσης μπορεί να αναπαραστήσει πιο σύνθετες πληροφορίες από παραδοσιακές συσκευές.\nΔημήτρης Κωνσταντόπουλος: Η βία στο ποδόσφαιρο καθρεφτίζει την κοινωνία μας\nΤα 30 καλύτερα του #asktsipras\nΈνοχες οι πλατείες του ’11…


Η Tesla θα παρουσιάσει το Model Y στις 14 Μαρτίου | Techblog.gr\nΔευτέρα, 04/03/2019 · Νεραντζούλα Θεοδωροπούλου Tesla\nΤο νέο αυτοκίνητο της Tesla, Model Y θα παρουσιαστεί για πρώτη φορά σε έκθεση που θα πραγματοποιηθεί στο LA Design Studio, στις 14 Μαρτίου, σύμφωνα με χτεσινή δήλωση του Elon Musk.\nΜέσω του λογαριασμού του στο Twitter, ο Elon Musk, έδωσε μερικές πληροφορίες σχετικά με το πώς θα είναι το Model Y και το κόστος του, ενώ αποκάλυψε πως το νέο μοντέλο της Tesla, θα παρουσιαστεί επίσημα στις 14 Μαρτίου.\nΣύμφωνα με τον Musk, το Model Y είναι ένα SUV, με μέγεθος δέκα τοις εκατό μεγαλύτερο από αυτό του Model 3. Το κόστος του αναμένεται να είναι δέκα τοις εκατό μεγαλύτερο από το αντίστοιχο του Model 3, ενώ η μπαταρία θα είναι ελαφρώς βελτιωμένη.\nΗ παραγωγή τόσο του Model 3 όσο και του Model Y, θα γίνει στην Κίνα στις εγκαταστάσεις της Shanghai Gigafactory. Στόχος είναι να υπάρχει για αρχή μια ετήσια παραγωγή ύψους 250 χιλιάδων οχημάτων.\nΣτις αρχές της προηγούμενης εβδομάδας, η Tesla έβγαλε σε παγκόσμια προσφορά το Model 3 sedan, το οποίο μπορεί κάποιος να το παραγγείλει online. Στόχος των κινήσεων σαν αυτή, είναι να αυξηθεί η ζήτηση των αυτοκίνητων της Tesla κι έτσι να μπορέσει να γίνει μείωση των τιμών τους.


"If you’re good at something never do it for free." έλεγε ο Joker στο Dark Knight - Revista\nHome / Τρίτη Ματιά / Αρθρογραφίες μας / “If you’re good at something never do it for free.” έλεγε ο Joker στο Dark Knight\n“If you’re good at something never do it for free.” “Αν είσαι καλός σε κάτι μην το κάνεις τσάμπα” έλεγε ο Joker στην ταινία Dark Knight και μάλλον είχε δίκιο. Και μάλλον ήρθε η στιγμή να ακολουθήσω την συμβουλή ενός τύπου που κινηματογραφικά ήταν ο κακός της υπόθεσης.\nΥπάρχουν πολλές διαφορετικές εκδοχές ενός πράγματος που συντελείται. Μια κατάσταση έχει οπτική γωνία για τον καθένα. Πάντοτε θα υπάρχει μια ξεχωριστή, μια που θα ξεχωρίζει και θα κάνει να φαίνεται καλύτερα εκείνο που πραγματεύεται. Χωρίς το καλύτερο άλλωστε η γη θα είχε από αιώνες σταματήσει να γυρίζει κι εμείς θα είχαμε επιστρέψει στην εποχή των παγετώνων.\nΌτι λοιπόν είναι κοινωνικό αγαθό για ένα όμορφο μυαλό που θέλει να προσφέρει, πετιέται στα σκουπίδια συνήθως από την ίδια την κοινωνία. Χρειάζεται να σταματήσει να είναι αγαθό για να εκτιμηθεί ουσιαστικά. Η ζωή όμως τρέχει και δεν υπάρχει η πολυτέλεια να χαραμίζει κάποιος την ενέργειά του και ότι καλύτερο έχει μέσα του, για να βλέπει να πετιούνται στα σκουπίδια.\nΑν είσαι καλός σε κάτι, μην το κάνεις τσάμπα έλεγε ο Joker σε μια από τις συνέχειες του Μπάτμαν. Συμφωνώ μαζί του πλέον οριστικά και θα ακολυθήσω την συμβουλή του.


Στοματική υγεία και διατροφή | www.diatrofi.gr | Υγεία & Ευεξία\nΓράφτηκε απο Θεοδώρα Σκούρα / Χειρούργος-Οδοντίατρος\nΜε την 1η μπουκιά\nΑπό τη στιγμή που θα καταναλώσουμε κάποιο τρόφιμο, ξεκινούν οι αλλαγές στη στοματική μας κοιλότητα.\nΤα βακτήρια του στόματος μετατρέπουν τα σάκχαρα που καταναλώνουμε σε οξέα. Αυτά με την σειρά τους ξεκινούν να επιτίθενται στο σμάλτο των δοντιών, προκαλώντας φθορές.\nΌσο συχνότερα καταναλώνουμε κάποιο σνακ, τόσο περισσότερο εκθέτουμε τα δόντια μας σε κίνδυνο.\nΤρώγοντας μικρές ποσότητες ζάχαρης πολλές φορές μέσα στην ημέρα προκαλούμε μεγαλύτερες βλάβες στα δόντια από το να καταναλώναμε την ίδια ποσότητα ζάχαρης μία φορά\nΥπάρχουν ορισμένα τρόφιμα που μας βοηθούν στη διατήρηση της στοματικής μας υγείας. Μεταξύ αυτών είναι:\nΟι τροφές αυτές θεωρείται ότι προστατεύουν το σμάλτο των δοντιών λόγω του φωσφόρου και του ασβεστίου που περιέχουν. Οι ουσίες αυτές βοηθούν στην προστασία του σμάλτου από τα οξέα.\nΤο τυρί μπορεί να μας προστατέψει από την τερηδόνα, καθώς η κατανάλωσή του αυξάνει την παραγωγή σάλιου και τα οξέα εξουδετερώνονται. Παράλληλα, αυξάνεται η συγκέντρωση ασβεστίου στην πλάκα.\nΕπιπλέον, τα λιπαρά που περιέχονται στο τυρί μειώνουν την ποσότητα των βακτηρίων στην επιφάνεια των δοντιών. Η κατανάλωση μικρής ποσότητας τυριού μετά από ένα όξινο ή πλούσιο σε ζάχαρη ποτό, βοηθά στην προστασία του σμάλτου των δοντιών μας.\nΤι ισχύει με την χορτοφαγία\nΗ χορτοφαγία μπορεί να κάνει καλό στην καρδιά μας. Είναι όμως εξίσου καλή για το χαμόγελο μας;\nΜε την χορτοφαγία μπορούμε να μειώσουμε τα επίπεδα λίπους και χοληστερίνης. Παράλληλα, αυξάνουμε την πρόσληψη λίπους φρούτων και λαχανικών τα οποία βοηθούν στην οδοντιατρική φροντίδα. Αρκεί όμως να λαμβάνουμε μέσω της χορτοφαγίας ασβέστιο, ριβοφλαβίνη, βιταμίνη D και B12 και πρωτεϊνες.\nΑντίθετα διατροφή χαμηλή σε βιταμίνη D και ασβέστιο μπορεί να αυξήσουν τον κίνδυνο περιοδοντικής νόσου.\nΌταν λοιπόν ακολουθούμε χορτοφαγική διατροφή, θα πρέπει να λαμβάνουμε τα απαραίτητα στοιχεία για την καλή υγεία του στόματος. Αν δεν είμαστε σίγουροι γι’ αυτό καλό είναι να λαμβάνουμε ανάλογα συμπληρώματα.\nΤα φρούτα και τα λαχανικά είναι επίσης μεταξύ των τροφών που προστατεύουν την υγεία των δοντιών.\nΠρόκειται για τρόφιμα πλούσια σε νερό, το οποίο εξουδετερώνει τα σάκχαρα που περιέχουν και ενισχύει τη παραγωγή σάλιου. Τα όξινα φρούτα και λαχανικά, όπως τα λεμόνια και οι ντομάτες, θα πρέπει να καταναλώνονται στο πλαίσιο ενός πλήρους γεύματος, ώστε να ελαχιστοποιείται η επίδραση των οξέων.\nΤα τρόφιμα που είναι πλούσια σε ζάχαρη, όπως οι καραμέλες, τα μπισκότα, τα κέικ, τα πατατάκια, τα ξερά φρούτα και οι σοκολάτες θα πρέπει να αποφεύγονται.\nΗ ζάχαρη που περιέχουν μπορεί να προσκολληθεί στα δόντια, τρέφοντας τα βακτήρια του στόματος. Επίσης, η υγεία των δοντιών απειλείται από την κατανάλωση αναψυκτικών καθώς και του καφέ με την προσθήκη ζάχαρης.\nΟι πιο υγιεινές επιλογές είναι το νερό, το γάλα και το τσάϊ χωρίς ζάχαρη. Παράλληλα οι πολύ όξινες τροφές, όπως χυµοί φρούτων, ανθρακούχα αναψυκτικά κ.λπ., όταν καταναλώνονται συχνά µέσα στη µέρα, προκαλούν διαβρώσεις στις οδοντικές επιφάνειες.\nΤι ισχύει με τις γλυκαντικές ουσίες\nΤέλος, πολύς λόγος γίνεται τελευταία για τους διάφορους τύπους ζάχαρης και γλυκαντικών που κυκλοφορούν στην αγορά.\nΘα πρέπει να σημειωθεί ότι όπως συμβαίνει με τα περισσότερα προιόντα, όσο λιγότερη επεξεργασία έχουν υποστεί, τόσο πιο φιλικά είναι για τους οδοντικούς ιστούς.\nΣύμφωνα με τα παραπάνω, έχει αποδειχθεί πως η ακατέργαστη ζάχαρη (καστανή) είναι σε σημαντικό βαθμό λιγότερο επικίνδυνη για τα δόντια. Αυτό δεν την απενοχοποιεί φυσικά πλήρως και μπορεί όταν καταναλώνεται συχνά να προκαλέσει τερηδόνα.\nΠερίπου τα ίδια ισχύουν και για το μέλι, το οποίο επίσης προτιμάται σε σχέση με τη λευκή ζάχαρη στα ροφήματά μας. Επιπρόσθετα, το μέλι περιέχει και ιχνοστοιχεία τα οποία είναι ευεργετικά για ολόκληρο τον οργανισμό.\nΕάν κανείς θέλει να αποφύγει εντελώς τον τερηδονικό κίνδυνο, πλέον στην αγορά κυκλοφορούν διάφορα τεχνικά γλυκαντικά τα οποία δεν επηρεάζουν καθόλου τα δόντια.\nΌπως απέδειξε η Δρ. Σκούρα στην έρευνά της σε συνεργασία με τον καθηγητή του ερευνητικού ινστιτούτου της ιατρικής της Ν.Αφρικής professor Cleaton Jones, τα έγχρωμα παιδιά που τρώγανε ζαχαρότευτλα παρουσίασαν μικρότερο δείκτη τερηδονισμού σε σύγκριση με τα συνομήλικα τους λευκά παιδιά που κατανάλωναν λευκή επεξεργασμένη ζάχαρη.\nΘεοδώρα Σκούρα / Χειρούργος-Οδοντίατρος


Η ΑΠΟΚΑΛΥΨΗ ΤΟΥ ΕΝΑΤΟΥ ΚΥΜΑΤΟΣ: ANAΛΥΣΗ TOY ΚΟΣΜΟΥ ΤΩΝ ΟΝΕΙΡΩΝ\nΌλα είναι νοητά!\nΠως είσαι σίγουρος ότι αυτή την στιγμή ζεις;\nΑν πράξη και ενέργεια (ρήμα-ενεργώ) είναι η ζωή, τότε ζωή είναι το τώρα του σώματος, μέσα από τις μορφές του σώματος τις αισθήσεις και τα συναισθήματα..\nΤο χθες δεν υπάρχει, ούτε το αύριο, είναι κάτι που δεν υπάρχει στο τώρα του σώματος, αλλά υπάρχει μόνον μέσα στον Νου του σώματος, μαζί με τις μορφές του σώματος, (μορφές του πνεύματος) είναι οι αισθήσεις και τα συναισθήματα..\nΕμείς αντιλαμβανόμαστε και ζούμε ως πραγματικότητα μόνον το τώρα του σώματος, αλλά ταυτόχρονα μέσα από τις μορφές του πνεύματος (αισθήσεις συναισθήματα πάθη επιθυμίες), ζούμε νοητά το παρελθόν το παρόν και το μέλλον..του υλικού μας αισθητού κόσμου, με σώμα και πνεύμα, μέσω της νοητικής ουσίας της ψυχής που ενώθηκε μαζί τους..κι έγινε ανθρώπινη της Γης.\nΥλικός αισθητός κόσμος είναι το σώμα και οι μορφές του σώματος το πνεύμα.\nΗ ψυχή είναι η διανοητική ουσία που ενώθηκε μαζί τους, και έγινε ο άνθρωπος της Γης.\nΕπίσης το πνεύμα κινεί και συγκροτεί το σώμα μέσω της διανοητικής ουσίας της ψυχής.\nΨυχή είναι η αέναη και αεικίνητη κίνηση της νοητικής ουσίας,\nδίνει κίνηση στο πνεύμα και το πνεύμα κινεί το σώμα.\nΖούμε το παρελθόν και το μέλλον μέσα στον Νου του σώματος, νοητά, μαζί με τις μορφές του σώματος που είναι οι αισθήσεις και τα συναισθήματα..και η θεϊκή ψυχή έγινε ανθρώπινη της Γης.\nΑντιλαμβανόμαστε ως νοητό το παρελθόν και το μέλλον, άρα σαν κάτι που πέρασε και δεν υπάρχει πλέον, η που περιμένουμε να έρθει από το μέλλον για να υπάρξει στο τώρα, και να γίνει πάλι παρελθόν.\nΩς αποτέλεσμα ζωή για εμάς, είναι το τώρα αποκλειστικά, και οδηγός μας στην ζωή του τώρα, είναι το παρελθόν και το μέλλον που πλάθουμε στον νοητό μας κόσμο, διότι ότι πλάθουμε είναι νοητό, άρα υπάρχει στο τώρα του σώματος μέσα από τον νοητό μας ΑΙΣΘΗΤΌ κόσμο.\nKαι ότι πλάθουμε είναι ο υλικός αισθητός κόσμος, διότι ο νους μας η ψυχή, ενώθηκε με το υλικό σώμα και τις μορφές του πνεύματος, κι έγινε ένα με αυτό, (άνθρωπος της Γης), οπότε βλέπουμε μόνον την ύλη και τις μορφές της ύλης ως πραγματικότητα και αλήθεια.\nΠως είσαι σίγουρος όμως ότι ζεις το τώρα;\nΜε τον νου.\nΟ Νους όμως όλα τα βλέπει νοητά.\nΝους είναι η νοητή ζωή.\nΤο σώμα είναι η πραγματικότητα της νοητής ζωής.\nΤι είναι όμως το σώμα;\nΕίναι το νοητό αντικείμενο με το οποίο εκδηλώνει την ζωή ο Νους-ψυχή.\nΔιότι σώμα δίχως Νου απλά υπάρχει μέσα από τις αυξομειώσεις και τις αισθήσεις του σώματος (μορφές του πνεύματος) σαν φυτό (άψυχο).\nΤο σώμα επίσης θα φύγει στο μέλλον και θα γίνει παρελθόν, σαν να μην υπήρξε ποτέ στο παρόν.\nΤο μόνο που θα υπάρχει για να μας θυμίζει ότι ζήσαμε στο παρόν η ζούμε στο παρόν η θυμόμαστε το παρελθόν η οραματιζόμαστε το μέλλον είναι ο Νους.\nΕπίσης όλα όσα ενυπάρχουν μέσα στον ανθρώπινο Νου της Γης θα μας θυμίζουν την ζωή ως υπαρκτή που ζήσαμε, ζούμε, και θα ζήσουμε στο μέλλον.\nΦεύγοντας όμως η ψυχή μετά τον αποχωρισμό του σώματος αλλά και του πνεύματος, μένει μόνη με την διανοητική της ουσία, και βλέπει την αλήθεια..το Αγαθό.\nΚαι τότε μόνη η ψυχή μπροστά στον Λόγο νιώθει ντροπή που έγινε ένα με την κακία του σώματος και των μορφών του πνεύματος.\nΚαι τιμωρείται σύμφωνα με την Ειμαρμένη που επιφέρει την Αρμονία μέσω της Δικαιοσύνης και της Μοίρας, σε μία νέα ενσάρκωση σε ένα σώμα που της αξίζει σύμφωνα με όσα έπραξε..\nΑν λοιπόν θεωρία είναι ο Νους (ψυχή) ως η μόνη αλήθεια της ζωής, σκέψου πόσο αληθινό είναι αυτό που αντιλαμβάνεσαι ως ζωή ως πραγματικότητα, και από που πηγάζει, από τον Νου; ή το σώμα και το πνεύμα;\nΔιότι ο Νους χωρίς το σώμα και το πνεύμα μπορεί να υπάρξει, δεν φθείρεται και δεν πεθαίνει.\nΑλλά το πνεύμα δίχως σώμα δεν μπορεί να υπάρξει.\nΚαι το πνεύμα παίρνει την νοερή ζωή από την διανοητική ουσία της ψυχής, και συγκροτεί το σώμα δίνοντας του κίνηση..\nΔιότι ο Νους δεν είναι από ύλη φτιαγμένος, ούτε από φωτιά, ούτε από αέρα, ούτε από νερό, ούτε από γη, αλλά από κάτι άλλο ασώματο γεννημένος.\nΤο σώμα από γη και νερό φθείρεται και πεθαίνει.\nΤο σώμα μόνον από φωτιά μόνον από αέρα, μόνον από νερό, μόνον από γη, είναι αθάνατο.\nΕμείς όμως έχουμε σώμα και από γη, και από νερό, και από αέρα, και από φωτιά, αλλά δεν είμαστε ούτε φωτιά, ούτε αέρας, ούτε νερό, ούτε γη, γι'αυτό το σώμα μας είναι θνητό, φθείρεται και πεθαίνει, διότι τα ΤΈΣΣΕΡΑ ΣΤΟΙΧΕΙΑ θέλουν να ξαναγυρίσουν πίσω στην αρχική πηγή τους από την οποία προέρχονται.\nΜε τον ίδιο τρόπο ΨΥΧΗ ΕΙΝΑΙ Η ΝΟΗΤΙΚΗ ΟΥΣΙΑ η οποία όταν ενώνεται με τα τέσσερα στοιχεία (πυρ και πνεύμα) δημιουργεί την ανάλογη με το μίγμα από τα τέσσερα στοιχεία νοητή ζωή.\nΖωή λοιπόν είναι η νοητική ουσία που πηγάζει από τον Νου.\nΣώμα είναι το αντικείμενο του Νου που θα ενωθεί η νοητική ουσία.\nΗ ΔΕ ΕΝΩΣΗ ΤΟΥ ΝΟΥ ΜΕ ΤΗΝ ΔΙΑΝΟΗΤΙΚΗ ΟΥΣΙΑ ΕΙΝΑΙ Η ΖΩΗ.\nΣΤΟΝ ΑΙΣΘΗΤΟ ΚΟΣΜΟ Η ΖΩΗ ΕΚΔΗΛΩΝΕΤΑΙ ΜΕ ΤΑ ΑΙΣΘΗΤΑ ΣΩΜΑΤΑ ΑΠΟ ΠΥΡ ΚΑΙ ΠΝΕΥΜΑ\nΣΤΟ ΦΩΣ Η ΖΩΗ ΕΚΔΗΛΩΝΕΤΑΙ ΧΩΡΙΣ ΤΑ ΑΙΣΘΗΤΑ ΣΩΜΑΤΑ ΑΠΟ ΠΥΡ ΚΑΙ ΠΝΕΥΜΑ\nΦΩΣ ΕΙΝΑΙ Ο ΝΟΥΣ ΑΠΟ ΦΩΣ\nΦΩΤΕΙΝΟΣ ΛΟΓΟΣ Η ΖΩΗ ΑΠΟ ΦΩΣ\nΗ ΕΝΩΣΗ ΤΟΥΣ ΟΙ ΨΥΧΕΣ ΑΠΟ ΦΩΣ Η ΑΛΗΘΙΝΗ ΖΩΗ\nΧΩΡΙΣ ΑΙΣΘΗΤΑ ΣΩΜΑΤΑ\nΦΩΣ ΚΑΙ ΛΟΓΟΣ ΑΔΙΑΙΡΕΤΟΙ\nΗ ΔΕ ΕΝΩΣΗ ΤΟΥΣ Η ΖΩΗ ΑΠΟ ΦΩΣ\nΝΟΥΣ ΤΗΣ ΑΡΜΟΝΙΑΣ ΑΠΟ ΠΥΡ ΚΑΙ ΠΝΕΥΜΑ\nΠΝΕΥΜΑΤΙΚΟΣ ΛΟΓΟΣ Η ΖΩΗ ΑΠΌ ΠΥΡ ΚΑΙ ΠΝΕΥΜΑ\nΗ ΕΝΩΣΗ ΤΟΥΣ ΤΑ ΑΙΣΘΗΤΑ ΣΩΜΑΤΑ Η ΚΤΙΣΤΗ ΔΗΜΙΟΥΡΓΙΑ ΤΩΝ ΕΠΤΑ ΚΥΚΛΩΝ ΤΗΣ ΕΙΚΟΝΑΣ ΤΗΣ ΖΩΗΣ\nΝΟΥΣ ΚΑΙ ΠΝΕΥΜΑΤΙΚΟΣ ΛΟΓΟΣ ΑΔΙΑΙΡΕΤΟΙ\nΗ ΔΕ ΕΝΩΣΗ ΤΟΥΣ Η ΕΙΚΟΝΑ ΤΗΣ ΖΩΗΣ ΑΠΟ ΠΥΡ ΚΑΙ ΠΝΕΥΜΑ\nΑθάνατη είναι και η ζωή.\nΖωή είναι η νοητική ουσία.\nΗ ελπίδα ελπίζει σε μια ζωή που δεν κατανοεί, διότι της λείπει η νοητική ουσία.\nΆρα της λείπει η ζωή.


Κυβερνούσαν με την…όπισθεν. Το αφιέρωμα στην κολασμένη σάρκα της εξουσίας. Από τον θηλυπρεπή Ε. Βενιζέλο, στα βίτσια του διεστραμμένου στρατηγού Τσολάκογλου και από την | MYGREEK.info\nΚυβερνούσαν με την…όπισθεν. Το αφιέρωμα στην κολασμένη σάρκα της εξουσίας. Από τον θηλυπρεπή Ε. Βενιζέλο, στα βίτσια του διεστραμμένου στρατηγού Τσολάκογλου και από την μυρωδάτη βαρβατίλα του Γ. Παπανδρέου- μαζί με τα γλωσσόφιλα του Βαλλιανάτου- στο σάλτο μορτάλε του Ζαχόπουλου από το μπαλκόνι για τον «νταλγκά» του «κουρασμένου» αφεντικού\nΣΥΡΙΖΑ Νο 2 ο Κούλης! Αισχρά ψέμματα για τον ΕΝΦΙΑ – Στον αέρα οι μειώσεις 20 Jul, 2019\nΟρκισμένοι εχθροί: Η μεγαλύτερη κόντρα πόλεων στην Ελλάδα που ξεπερνάει και αυτή των «αιωνίων» 20 Jul, 2019\nΠώς να προστατευτείτε σε περίπτωση σεισμού 20 Jul, 2019\nΔΙΑΒΑΣΤΕ ΣΤΟ ΜΑΚΕΛΕΙΟ ΤΗΣ ΤΡΙΤΗΣ ΠΟΥ ΕΚΛΕΙΣΕ 3 ΧΡΟΝΙΑ ΚΥΚΛΟΦΟΡΙΑΣ ΚΑΙ ΠΟΡΕΥΕΤΑΙ ΣΤΗΝ ΑΝΤΙΣΥΣΤΗΜΙΚΗ ΑΝΗΦΟΡΑ ΤΗΣ ΕΝΗΜΕΡΩΣΗΣ\nΕΥΧΑΡΙΣΤΟΥΜΕ θερμώς για την υποστήριξη και τη θυσία να δίνετε κάθε μέρα 80 λεπτά για την αγορά της εφημερίδος μας.\nΚαλο Σαββατοκυριακο#σεισμος#earthquakeΑττικη#LaCasaDePapel3ΣΔΟΕAthensΟ Χρυσοχοιδης5,1 Ριχτερ#μητσοτακης


Οι φοιτητές νίκησαν! - Kirkinews\nΟι φοιτητές νίκησαν!\nΚοινό δελτίο τύπου ΟΝΝΕΔ και ΔΑΠ-ΝΔΦΚ\nΟρκωμοσία νέου Δ.Σ. Ρ-Π: Τιμώμενη περιοχή η Καλλιτεχνούπολη!\nΟρκωμοσία νέων Δ.Σ. του Δήμου Σαρωνικού


0 0 Τρίτη 24 Μαΐου 2022 Edit this post\nΗ Έξοδος των Ποντίων από τη Μονή Σουμελά και ο ρόλος του ιερομόναχου Θεόκλητου Τσανοσίδη, μετέπειτα Αρχιμανδρίτη και Αρχιερατικού Επίτροπου Φερών. Στηρίζεται σε καταγραφή του Γεώργιου Κανδηλάπτη - Κάνεως.\nΌλα ξεκίνησαν όταν παλαιότερα άκουσα μια συνέντευξη της αείμνηστης Πόντιας τραγουδίστριας Σοφίας Αμαραντίδου - Παπαδοπούλου όπου μιλούσε για τη ζωή της. Για όσους δεν γνωρίζουν η Σοφία Παπαδοπούλου καταγόταν από την Πυλαία Έβρου και κατοικούσε στη Νίψα Αλεξανδρούπολης και έκανε μια λαμπρή καριέρα στο χώρο του ποντιακού τραγουδιού. Έφυγε από τη ζωή στις 26 Ιανουαρίου 2021.\nΣε εκείνη την συνέντευξη, μεταξύ άλλων την άκουσα να αναφέρεται σε κάποιον παπά Θεόκλητο Τσανοσίδη, τον ιερέα με τα πολλά παράσημα και το πως βοήθησε την οικογένειά της την περίοδο του εμφυλίου. Μάλιστα όπως επεσήμανε η Σοφία Παπαδοπούλου κανένας δεν ασχολήθηκε να γράψει δυο λόγια για τον παπά-Θεόκλητο, να του πάρει μια συνέντευξη, όπως έκαναν με εκείνη που ήταν τραγουδίστρια. Και σχολίασε λέγοντας: Πέθανε; Πάει χάθηκε, σαν να μην υπήρξε… Τότε ένιωσα την περιέργεια αλλά και την ανάγκη να ψάξω για εκείνον τον Πόντιο ιερέα.\nΑναζήτησα αρχικά πληροφορίες από τις ονομαστικές λίστες απογραφής των προσφύγων του 1928. Εκεί διαπίστωσα ότι πράγματι στην Πυλαία είχε καταγραφεί το όνομα Θεόκλητος Τσανοσίδης.\nΣυνεχίζοντας την αναζήτησή μου θα βρω ένα κείμενο του Γεωργίου Κανδηλάπτη - Κάνεως στο οποίο έγραφε για ένα περιστατικό που είχε διαδραματιστεί στη Μονή της Παναγίας Σουμελά τον Απρίλιο του 1916, όταν οι Ρώσοι είχαν καταλάβει την Τραπεζούντα. Εκεί, με πολύ μεγάλη έκπληξη βρήκα να αναγράφεται το όνομα του παπά Θεόκλητου Τσανοσίδη, «ήδη αρχιερατικός Επίτροπος Φερών Ν. Έβρου».\nΑκολουθεί περίληψη του κειμένου του Γ. Κανδηλάπτη:\n"Αγωνιώδεις ημέραι στην Παναγία Σουμελά"\n(Επιτροπή Ποντιακών Μελετών, περιοδικό ΠΟΝΤΙΑΚΗ ΕΣΤΙΑ έτους 1961)\nΟι Ρώσοι εισέρχονται στην Τραπεζούντα\nΤον Απρίλιο του 1916 ο ρωσικός στρατός κατέλαβε την Τραπεζούντα και τις περιοχές του ανατολικού Πόντου ως τον Χαρσιώτη ποταμό. Αποχωρώντας από την πόλη ο Τούρκος βαλής την παρέδωσε στο Μητροπολίτη Χρύσανθο λέγοντας ότι την επιστρέφει στους Έλληνες, από τους οποίους οι πρόγονοί του την είχαν πάρει.\nΤραπεζούντα 1916. Ο Μητροπολίτης Χρύσανθος με προύχοντες\nτης Τραπεζούντας και αξιωματούχους του ρωσικού στρατού\nΑπό τις αρχές του Απρίλη εντωμεταξύ 300 και πλέον κάτοικοι από την Τραπεζούντα και τα γύρω χωριά, μοναχοί, έμποροι και γυναικόπαιδα, εξ αιτίας του φόβου της απέλασης στο εσωτερικό της χώρας ή ακόμη και του θανάτου, είχαν καταφύγει στη Μονή της Παναγίας Σουμελά. Εκεί θα βρεθεί και ένα τμήμα του Ρώσικου στρατού με επικεφαλής αξιωματικό.\nΚατά τη διάρκεια της παραμονής τους στη Μονή οι ιερομόναχοι θα παρακαλέσουν το Ρώσο αξιωματικό να ερευνήσει την κοντινή περιοχή Καμένα* για την ύπαρξη τυχόν Τούρκων στρατιωτών. Πράγματι ο Ρώσος αξιωματικός μετά από έρευνα θα ενημερώσει τους μοναχούς ότι η περιοχή ήταν "καθαρή" από Τούρκους στρατιώτες.\nΈτσι, θεωρώντας ότι πλέον ήταν ασφαλείς και καθώς ήταν και περίοδος του Πάσχα, πήραν την απόφαση να γιορτάσουν τη Λαμπρή στο παρεκκλήσι της Αγίας Βαρβάρας, που βρισκόταν σε κοντινή απόσταση από τη Μονή της Παναγίας Σουμελά.\nΤην Τρίτη ημέρα του Πάσχα ετοιμάστηκαν οι οβελίες και το ρακί, έστρωσαν και ότι άλλο είχαν μαζί τους οι πιστοί και άρχισαν να διασκεδάζουν, ξεχνώντας το φόβο που τους διακατείχε το προηγούμενο διάστημα.\nΚάποια στιγμή όμως θα καταφθάσουν δυο βοσκοί οι οποίοι θα τους ενημερώσουν ότι Τούρκοι στρατιώτες πλησίαζαν προς το μέρος τους. Η χαρά των χριστιανών μεταβλήθηκε σε απελπισία και άρχισαν να τρέχουν για να κλειστούν στην Παναγία Σουμελά.\nΟ Θεός των Ελλήνων όμως και η Παναγία η Αθηναία (όπως γράφει ο Κανδηλάπτης) έκαναν τότε το θαύμα τους. Στο Μετόχι της Αγίας Βαρβάρας υπήρχε άφθονο μέλι. Οι λαίμαργοι Τούρκοι σταμάτησαν να ξαποστάσουν και ν΄ απολαύσουν το μέλι.\nΌμως θα πάθουν ότι και οι Μύριοι του Ξενοφώντα (Κάθοδος των Μυρίων) που είχαν φάει το μαινόμενο μέλι στην περιοχή του Πόντου, κατά την επιστροφή τους στην Ελλάδα.\nΣτην αρχή έκαναν σαν μανιακοί και στη συνέχεια το έριξαν στον ύπνο. Το μέλι προέρχονταν από τα άνθη της αζαλέας τα οποία προκαλούν αυτές τις χαρακτηριστικές παρενέργειες (οι Πόντιοι το έλεγαν ζαντόμελο = τρελό μέλι).\nΈτσι θα δοθεί η δυνατότητα στους χριστιανούς να φθάσουν ασφαλείς στο Μοναστήρι, ενώ οι Ρώσοι στρατιώτες θ΄ αποχωρήσουν εσπευσμένα προς τη Λιβερά (ιστορικό κεφαλοχώρι) όπου βρισκόταν το στρατηγείο τους.\nΟι Τούρκοι στρατιώτες όταν ξύπνησαν δεν τόλμησαν να ανέβουν στη Μονή είτε γιατί φοβήθηκαν το οχυρό της είτε γιατί σεβάσθηκαν την ίδια την Παναγία.\nΌμως οι συνθήκες διαμονής στη Μονή άρχισαν να γίνονται δύσκολες. Είχε περάσει ήδη ένας μήνας από τότε που βρήκαν καταφύγιο εκεί και τα τρόφιμα ήταν πλέον ελάχιστα. Το πρόβλημα επιδεινώθηκε με τη βλάβη που παρουσιάστηκε στο υδραγωγείο της Μονής. Ακόμη και το αγίασμα είχε στερέψει. Τότε κρίθηκε απαραίτητο να ειδοποιηθούν οι αρχές των Ρώσων που είχαν το στρατηγείο τους στη Λιβερά, καθώς και ο Αρχιστράτηγος του Καυκάσου Μέγας Δουξ Νικόλαος Νικολάγεβιτς, θείος του τελευταίου τσάρου, ο οποίος βρισκόταν στην Τραπεζούντα.\nΠοιος όμως θα ήταν ο θαρραλέος που θα αναλάμβανε το παράτολμο εγχείρημα;\nΤο ύψος της Μονής ήταν τεράστιο και Τούρκοι στρατιώτες περιπολούσαν κάτω από αυτήν. Τη δύσκολη αποστολή θ΄ αναλάβουν δύο τολμηροί ιερομόναχοι. Ο εκ Σουρμένων Αμβρόσιος Καζαντζίδης και ο εκ της επαρχίας Νικοπόλεως Θεόκλητος Τσανοσίδης.\nΟι δυο τους θα κατέβουν νύχτα με σχοινιά από τη Μονή, φέροντας στο στήθος το Σταυρό και στα χέρια τα όπλα. Έτσι θα καταφέρουν με πολλές δυσκολίες - ακόμη και ποτάμι διέσχισαν, που το νερό του σε πολλά σημεία έφτανε ως το στήθος τους - να φθάσουν στη Λιβερά και από εκεί στην Τραπεζούντα. Εκεί θα αναφέρουν τη δυσχερή θέση στην οποίαν είχαν περιέλθει οι έγκλειστοι χριστιανοί. Δυστυχώς όμως οι Ρώσοι δεν μπορούσαν να βοηθήσουν, καθώς, όπως τους είπαν δεν είχαν εντολή προέλασης.\nΉταν ξεκάθαρο πως δεν υπήρχε άλλος δρόμος σωτηρίας παρά μόνο να προσπαθήσουν να κατέβουν στη Λιβερά και από εκεί να διασκορπιστούν στα ελεύθερα ήδη χωριά. Όμως η κατάσταση ήταν δύσκολη καθώς οι περισσότεροι από αυτούς ήταν γυναικόπαιδα και γέροντες και πολλοί ασθενείς από την ασιτία και τις κακουχίες.\nΑπό την Τραπεζούντα προέτρεπαν τους δυο μοναχούς να μην τολμήσουν να επιστρέψουν πίσω γιατί θα έβαζαν σε μεγάλο κίνδυνο τη ζωή τους. Όμως αυτοί πιστοί στο σχήμα τους και στην υποχρέωση που είχαν αναλάβει απέναντι στους συνανθρώπους τους, κατάφεραν, με κίνδυνο της ζωής τους να επιστρέψουν και με σχοινιά ν΄ αναρριχηθούν στη Μονή.\nΘρήνος και οδυρμός θα καταλάβει τους δυστυχείς μόλις άκουσαν τα νέα. Στη Μονή δεν μπορούσαν να μείνουν άλλο καθώς δεν υπήρχε τρόπος σίτισής τους. Έβλεπαν πως εάν παρέμεναν, η Κιβωτός εκείνη της Ορθοδοξίας θα γινόταν ο τάφος τους.\nΗ Έξοδος από τη Μονή ήταν η μόνη σωτηρία… Αφού μετάλαβαν τα άχραντα μυστήρια και δεήθηκαν στην Παναγία να τους βοηθήσει, πήραν το δρόμο που θα τους οδηγούσε είτε προς την ελευθερία είτε προς το θάνατο. Μπροστά προχωρούσαν οι δυο τολμηροί ιερομόναχοι, ο Αμβρόσιος και ο Θεόκλητος και όσοι μπορούσαν να κρατήσουν όπλα και από πίσω ακολουθούσαν οι γέροντες και τα γυναικόπαιδα.\nΕυτυχώς λόγω της καταρρακτώδους βροχής που επικρατούσε οι Τούρκοι σκοποί είχαν αποσυρθεί από τη Μονή. Οι δυο τολμηροί ιερομόναχοι κατάφεραν να οδηγήσουν τους 300 και πλέον χριστιανούς, άλλους στην Τραπεζούντα και άλλους στα γύρω χωριά, που είχαν απελευθερωθεί από τους Ρώσους.\nΗ Μονή θα εξακολουθήσει να λειτουργεί έως το 1923. Με την υπογραφή της Συνθήκης της Λωζάνης και την ανταλλαγή των πληθυσμών οι δυο ιερομόναχοι θα έρθουν στην Ελλάδα. Ο μεν Αμβρόσιος Καζαντζίδης θα γίνει εφημέριος στην Κάτω Τούμπα Θεσσαλονίκης και ο Θεόκλητος Τσανοσίδης στην Πυλαία Έβρου…\nΠαραπάνω μια ιστορική φωτογραφία του 1912, με τη μοναστική συνοδεία της Ιεράς Μονής Παναγίας Σουμελά. Από αριστερά, ο αναπληρωτής ηγούμενος Γρηγόριος Τριανταφυλλίδης, ο ηγούμενος Άνθιμος Μασμανίδης (από την Σάντα, εγκατασταθείς και αυτός στην Πυλαία Έβρου), οι ιερομόναχοι Ανανίας, Ιερόθεος, Θεόκλητος Τσανοσίδης, Αμβρόσιος Αναστασιάδης, Ιερεμίας Τσαρίδης, Χρύσανθος και ο διάκονος Αθανάσιος.\nΟ Γεώργιος Κανδηλάπτης γνώριζε ήδη τον παπά Θεόκλητο. Μάλιστα στο πρώτο βιβλίο που θα εκδώσει στο τυπογραφείο του Σακελλαρίδη στην Αλεξανδρούπολη το 1925 με τίτλο "Ποντιακά Ιστορικά Ανάλεκτα" θα βρούμε το όνομα του ιερομόναχου Θεόκλητου Τσανοσίδη ανάμεσα στους συνδρομητές του.\nΑπό το βιβλίο του Γεωργίου Κανδηλάπτη\nΗ περιέργειά μου πλέον δε μ΄ άφηνε να ησυχάσω, ήθελα να μάθω περισσότερα γι΄ αυτόν τον ιερέα που ήρθε πρόσφυγας στην περιοχή της Αλεξανδρούπολης… Έτσι σε μια από τις αναζητήσεις μου θα βρω ότι είχε εκδιωχθεί από τους Βούλγαρους, όταν αυτοί εισέβαλαν στον Έβρο τον Απρίλιο του 1941 (www.apostoliki-diakonia.gr).\nΌπως φαίνεται όταν εκδιώχθηκε ο παπα-Θεόκλητος από την Αλεξανδρούπολη θα διαφύγει στο Κάιρο, όπου βρισκόταν η εξόριστη Ελληνική κυβέρνηση και ο Στόλος, αλλά και όπου πολέμησε και η 3η Ελληνική Ορεινή Ταξιαρχία (στο Ελ Αλαμέιν και στη συνέχεια στο Ρίμινι της Ιταλίας).\nΘέλοντας να διασταυρώσω κάποιες πληροφορίες θα επικοινωνήσω με τον δημοσιογράφο κ. Νίκο Πετρίδη (στον οποίον με παρέπεμψε ο κ. Ν. Ταμουρίδης, Επίτιμος Α' Υπαρχηγός ΓΕΣ, με καταγωγή από την Πυλαία). Ο κ. Πετρίδης πράγματι θα μου επιβεβαιώσει κάποιες από τις πληροφορίες μου για τον παπά Θεόκλητο.\nΠαράλληλα θ΄ αναζητήσω κάποιους ανθρώπους που πιθανόν να γνώριζαν τον παπα-Θεόκλητο.\nΗ πρώτη με την οποίαν θα επικοινωνήσω ήταν η κ. Βάσω Πετρίδου (πρώην κάτοικος του χωριού Μελία και νυν της Νέας Χηλής), καθώς γνώριζα ότι η οικογένειά της την περίοδο του εμφυλίου ήταν αναγκασμένη να μετακινείται μεταξύ Μελίας - Πυλαίας και Φερών.\nΠράγματι η κ. Πετρίδου μου είπε ότι θυμάται από αφηγήσεις της μητέρας της που μιλούσε για τον παπα-Θεόκλητο και πως την είχε βοηθήσει εκείνα τα δύσκολα χρόνια.\nΣύμφωνα πάντα με όσα μου μετέφερε, όταν η μητέρα της, λόγω εγκυμοσύνης βγήκε από τη φυλακή της Αλεξανδρούπολης, όπου είχε φυλακισθεί ως σύζυγος αντάρτη, πήγε στο σπίτι της αδελφής της στο Δορίσκο, για να πάρει τα τρία μικρά παιδιά της. Ήταν Φεβρουάριος και ο χειμώνας ήταν πολύ βαρύς. Με κίνδυνο της ζωής τους αλλά και του ζώου που έσερνε το κάρο κατάφεραν να περάσουν από ένα φουσκωμένο χείμαρρο και επιτέλους να φθάσουν στην Πυλαία όπου θα βρουν προσωρινό καταφύγιο. Στη Μελία δεν μπορούσαν να επιστρέψουν καθ΄ ότι είχε διαταχθεί η εκκένωση του χωριού.\nΚαι στην Πυλαία όμως το μαρτύριό τους θα ήταν καθημερινό:\n«Το βράδυ είχαμε τους αντάρτες και την ημέρα τους χωροφύλακες», θα πει η κ. Βάσω και συνεχίζει:\n«Εκεί (στην Πυλαία) θα γεννηθεί ο μικρός μου αδελφός. Μια μέρα ήρθε στα γύρω υψώματα ένα απόσπασμα χωροφυλάκων και άρχισε να πυροβολεί προς το χωριό.\nΟ παππούς μας τράβηξε μέσα στο σπίτι για να προστατευτούμε. Ευτυχώς εκείνη την ημέρα κανείς δεν τραυματίστηκε. Η μητέρα μου που ήταν γυναίκα με τσαγανό θα πάει στον παπά Θεόκλητο. Δεν ήταν ένας απλός παπάς, είχε κάποιο βαθμό… Και ήταν και άνθρωπος, βοηθούσε όποιος προσέτρεχε σ΄ αυτόν. Η μάνα μου λοιπόν του έκανε τα παράπονά της, αυτός την άκουσε με προσοχή και στη συνέχεια της έδωσε μια επιστολή, λέγοντάς της να τη δείχνει σε όποιον θα την ενοχλούσε…\nΕπίσης, ένα άλλο βράδυ θα έρθουν οι αντάρτες και θα πάρουν όλους τους άνδρες. Την επόμενη ημέρα μας έδωσαν εντολή να φύγουμε για τις Φέρες. Πήγαμε εκεί γύρω στις 10 οικογένειες και εγκατασταθήκαμε στην αποθήκη του Χατζή. Με τις αχυρόμπαλες που είχε η αποθήκη δημιουργήσαμε κάποια χωρίσματα και εγκατασταθήκαμε. Εμείς τα παιδιά όμως υποφέραμε και κλαίγαμε από το κρύο και την πείνα. Η μητέρα πάλι κατέφυγε στον παπα-Θεόκλητο και με τη βοήθειά του - ας είναι καλά εκεί που βρίσκεται - θα βρεθεί ένα δωμάτιο και έτσι θα φύγουμε από την αποθήκη. Εμάς μας βοήθησε ο παπα-Θεόκλητος, όπως και άλλες οικογένειες».\n(Ο πατέρας της κ. Βάσως Πετρίδου είχε φύγει στο βουνό και οι αντάρτες είχαν πάρει το μεγαλύτερο αδελφό της στις χώρες του ανατολικού τότε μπλοκ, ενώ και η ίδια η μητέρα της θα διωχθεί και θα φυλακιστεί. Εδώ όσα περιγράφει ο αδελφός της κ. Βάσως Πετρίδου: www.alexpolisonline.com/2018/06/13.html).\nΜια δεύτερη μαρτυρία θα προκύψει αυτή τη φορά από την κ. Ελένη Κριτού - Κεφαλά, η οποία παλαιότερα ήταν δασκάλα στην Πυλαία (νυν κάτοικος Αλεξανδρούπολης). Θα περιγράψει τον παπα-Θεόκλητο ψηλό και λεβέντη. Επίσης θα προσθέσει ότι την περίοδο του εμφυλίου οι αντάρτες είχαν πάρει τον αδελφό της Χρήστο στο βουνό. Λίγο πριν τις μεγάλες εκκαθαριστικές μάχες αυτός θα φύγει κρυφά από το λόχο των ανταρτών και θα παραδοθεί στο αστυνομικό τμήμα της Κοζάνης. Όταν θα τον φέρουν στην Αλεξανδρούπολη, όπου θα δικαζόταν, η κ. Ελένη θα ζητήσει τη βοήθεια του παπα-Θεόκλητου, με τη μεσολάβηση του οποίου θα γλυτώσει ο αδελφός της. (Οι πληροφορίες αυτές θα φθάσουν σ΄ εμένα από τον ανιψιό της κ. Χάρη Σιδηρόπουλο, τον οποίον κι ευχαριστώ για τη μεσολάβησή του, καθώς η κατ΄ ιδίαν επαφή με την κ. Ελένη ήταν αδύνατη λόγω καραντίνας).\nΘα κλείσω το αφιέρωμα για τον παπά Θεόκλητο με το γιατρό Δημήτριο Μπάρλα, ο οποίος αρθρογραφώντας στην εφημερίδα "Η ΒΗΡΑ" καταγράφει τις αναμνήσεις του από τις Φέρες, όπου έζησε τα παιδικά του χρόνια αλλά και μετέπειτα ως γιατρός. Ο κ. Μπάρλας σε κάποια από τα κείμενά του αναφέρει τον παπά Θεόκλητο, καθώς τότε ο ίδιος υπήρξε παπαδοπαίδι στην εκκλησία:\n«…Κάθε Κυριακή ντυμένος με την άσπρη στολή που ήταν κεντημένη με αγγελάκια κρατούσα το εξαπτέρυγο. Μπροστά εγώ, πίσω ο παπα-Θεόκλητος με τα αστραφτερά του άμφια και το λευκό γένι του, ψέλνοντας με το δισκοπότηρο υψωμένο, περνούσαμε μπροστά από όλο τον κόσμο και μπροστά απ΄ όλα τα κορίτσια…» (Εφημερίδα Πολιτιστικού Συλλόγου Φερών & Περιφέρειας Ν. Έβρου "Η ΒΗΡΑ", φύλλο 95/2012, Αθήνα).\nΤέλος, να προσθέσω ότι σε τηλεφωνική επικοινωνία που είχα με τον κ. Νίκο Γκότση, τέως Αντιδήμαρχο Φερών και ιδρυτή του Λαογραφικού Μουσείου Φερών, πληροφορήθηκα ότι στο μουσείο υπάρχουν κάποια αντικείμενα του Αρχιμανδρίτη Θεόκλητου Τσανοσίδη.\n- Ο παπα-Θεόκλητος θα τιμηθεί με τον Πολεμικό Σταυρό Γ΄ Τάξεως, σύμφωνα με το Βασιλικό Διάταγμα από 28/2/1945 «περί ηθικών αμοιβών εις Αξιωματικούς, Ανθυπασπιστάς και οπλίτας της 3ης Ελληνικής Ορεινής Ταξιαρχίας δια διακεκριμμένας πράξεις» (διότι άπαντες λαβόντες μέρος εις τα επιχειρήσεις του Ιταλικού Μετώπου επιδείξαντο ηρωισμόν και αυτοθυσίαν συμβαλλόντες ούτω εις την επιτυχή έκβασιν τούτων). (Εφημερίδα της Κυβερνήσεως υπ. Αριθ. 52/13-3-1945, τεύχος Γ΄).\nΟ παπα-Θεόκλητος με την απονομή αυτή θα προαχθεί σε Αρχιμανδρίτη. Έτσι εξηγείται γιατί η κ. Σοφία Παπαδοπούλου έλεγε στη συνέντευξή της ότι δεν ήταν απλός παπάς…\n- Επίσης θα τιμηθεί το 1949 ομοίως με τον Πολεμικό Σταυρόν Γ΄ Τάξεως, σύμφωνα με το Βασιλικό Διάταγμα από 30/7/1949 «περί ηθικών αμοιβών εις Αξιωματικούς α) πεσόντας και β) διακριθέντας κατά τας εναντίον των αναρχικών συμμοριών επιχειρήσεις». (Εφημερίδα της Κυβερνήσεως υπ. Αριθ. 219/24-8-1949).\nΜετά τον Β΄ Παγκόσμιο Πόλεμο ο Θεόκλητος Τσανοσίδης θα προαχθεί σε Αρχιμανδρίτη και θα μετατεθεί από την Πυλαία στις Φέρες και αργότερα θα διατελέσει Αρχιερατικός Επίτροπος Φερών.\nΚαταγωγή και άφιξη στην Ελλάδα\n(οι πληροφορίες προέρχονται από τον κ. Νίκο Πετρίδη, ιστορικό και συγγραφέα)\nΟ Θεόκλητος Τσανοσίδης ανήκει στην παλιά οικογένεια των Τζανών Πετράντων, με κοιτίδα το Καστέλλον (Χισαρτζούκ - Ασαρτζούκ) της Νικοπόλεως. Μετά τις αρχές του 19ου αιώνα δημιουργείται το χωριό Λίτζασα, δίπλα στο Ασαρτζούκ και αρκετοί Τζανοί είναι εκ των ιδρυτών.\nΤο 1882 αρκετοί μεταναστεύουν στο Ματζικέρτ του Καρς (ρωσική επαρχία πλέον). Από το Ματζικέρτ, μέσω Βατούμ, ήρθαν στην Ολυμπιάδα Ελασσόνας και ένα μέρος τους στην Πυλαία Έβρου, όπου συνάντησαν συγγενείς και συγχωριανούς που είχαν εγκατασταθεί νωρίτερα στην περιοχή της Αδριανούπολης.\nΗ οικογένεια των Τζανών Πετράντων ήρθαν στην Ελλάδα με τα επίθετα Πετρίδης, Τζανίδης, Τζανοσίδης, Τζανουσίδης, Τσανίδης, Τσανοσίδης, Τσανουσίδης, Τασιάδης και εγκαταστάθηκαν στον Αμυγδαλεώνα Καβάλας, Ζυγό Καβάλας, Λευκή Καβάλας, Ολυμπιάδα Ελασσόνας, Λάρισα, Ριζάρι Έδεσσας, Πυλαία Έβρου, Κασσιτερά Ροδόπης, Ευκαρπία Κιλκίς.\nΚλείνοντας θα ήθελα να προσθέσω μια ακόμη πληροφορία η οποία αφορά τον άλλο τολμηρό ιερομόναχο. Ο Αρχιμανδρίτης Αμβρόσιος Καζαντζίδης, γνωστός ως Σουμελιώτης είναι αυτός που το 1931 (μετά τη συμφωνία Βενιζέλου με τον Ισμέτ Ινονού) θα ταξιδέψει στο Όρος Μελά στον Πόντο και θα φέρει στην Ελλάδα την Εικόνα της Παναγίας, το Ευαγγέλιο του Οσίου Χριστοφόρου και το μετά Τιμίου ξύλου Σταυρό του αυτοκράτορα Μανουήλ Κομνηνού...\nΟ τότε υπουργός Πρόνοιας Λεωνίδας Iασωνίδης βλέποντας την εικόνα της Παναγίας θα πει την ιστορική φράση: «Eν Eλλάδι υπήρχαν οι Πόντιοι, αλλά δεν υπήρχεν ο Πόντος. Με την εικόνα της Παναγίας Σουμελά ήλθε και ο Πόντος». Σήμερα η Εικόνα φυλάσσεται στην Παναγία Σουμελά στην Καστανιά Βερμίου.\n* Η παράδοση σχετικά με την περιοχή "Καμένα", που καταγράφεται στο περιστατικό που συνέβη το 1916 στην Παναγία Σουμελά, αναφέρει ότι: Η Μονή της Παναγίας Σουμελά αντιμετώπιζε συχνά επιδρομές από ληστές. Σε μια από τις επιδρομές τρεις ληστές σκότωσαν τους μοναχούς, λεηλάτησαν τα αφιερώματα και άρπαξαν την Εικόνα η οποία έφερε πολύτιμα αφιερώματα. Επειδή όμως δε συμφωνούσαν στη μοιρασιά, αποφάσισαν να τη χωρίσουν σε τρία κομμάτια. Την τελευταία στιγμή ο ένας από τους τρεις ληστές αποφάσισε να μη συμμετέχει στη μοιρασιά των κλοπιμαίων. Έτσι οι άλλοι δυο αποφάσισαν να τη μοιράσουν στα δυο. Την ώρα που ο ληστής κατέβασε το τσεκούρι του στην εικόνα ακούστηκε μια βροντή και κεραυνός έκαψε το δάσος. Οι ληστές εγκατέλειψαν την Εικόνα και τράπηκαν τρομαγμένοι σε φυγή. Δεν πρόλαβαν όμως να βγουν από την καιόμενη περιοχή και κάηκαν ζωντανοί. Ο τρίτος ληστής προσκύνησε την Εικόνα που βρέθηκε στο κοίλωμα ενός βράχου κοντά στο αγίασμα. Το μέρος εκείνο που πήρε φωτιά ονομάστηκε "Καμένα" και ο ληστής που μετάνιωσε έγινε μοναχός και βοήθησε να ξαναχτιστεί το μοναστήρι.\nΥ.Γ. Επιπρόσθετα θα ήθελα να ευχαριστήσω τον κ. Νίκο Πετρίδη για τη φωτογραφία του Αρχιμανδρίτη Θεόκλητου Τσανοσίδη.\nAlexandroupoli Online: Θεόκλητος Τσανοσίδης, ένας αφανής ήρωας: Ο ιερομόναχος από τον Πόντο που ήρθε πρόσφυγας στις Φέρες Έβρου


Μνήμη Ολγας Θεοδωροπούλου - ΕΛΕΥΘΕΡΙΑ Online\nΜνήμη Ολγας Θεοδωροπούλου\nΤου Βασίλη Π. Παναγιωτόπουλου\nΙστορικού - ομότιμου διευθυντή Ερευνών\nτου Εθνικού Ιδρύματος Ερευνών (ΕΙΕ)\nΣυμπληρώθηκαν δέκα μήνες από τον θάνατο μίας ξεχωριστής Ελληνίδας, της Ολγας Θεοδωροπούλου.\nΑν και ο χρόνος μόνον απαλύνει τα τραγικά συναισθήματα, η συμμετοχή των φίλων στο πένθος της οικογενείας της ας σταθεί ως ελάχιστη έκφραση αγάπης προς εκείνη που έφυγε και προς τους ανθρώπους που η ίδια αγάπησε με όλες της τις δυνάμεις. Τώρα πια ξέρουμε ότι υπάρχουν κενά που η αναπλήρωσή τους είναι δύσκολη και ενίοτε ανέφικτη.\nΕχοντας το προνόμιο να συνδέομαι προσωπικά μαζί της, θα 'θελα να εκφράσω τις σκέψεις μου για την εν γένει προσωπικότητά της.\nΕπιμελής στα πράγματα της καθημερινής ζωής και ανήσυχη για τα μεγάλα ζητήματα του πνεύματος και της εποχής μας, η Ολγα ήταν το υπόδειγμα του ανθρώπου της σταθερής τροχιάς, της αυτογνωσίας και της αυτοβελτίωσης. Ηταν ένας συντελεστής σταθερότητας του στενού της περιβάλλοντος και ένα σημείο αναφοράς για τον ευρύτερο κοινωνικό της κύκλο. Ο καθηγητής Γιάννης Σχινάς, τόσο στον επικήδειο λόγο όσο και στο άρθρο του στην «Καθημερινή», σκιαγράφησε διακριτικά και ταυτόχρονα ουσιαστικά τον προσωπικό και πνευματικό κόσμο της Ολγας, εκφράζοντας και όλους εμάς που είχαμε να πούμε δύο λόγια αγάπης στην μνήμη της.\nΤα τελευταία χρόνια είχα την ευκαιρία να συζητώ μαζί της τα κρίσιμα ζητήματα της χώρας και δεν θέλω να αποσιωπήσω τη μεγάλη της ανησυχία και την μεγάλη της λύπη για την κατάσταση των πραγμάτων, που βέβαια και εγώ συμμεριζόμουν στο έπακρον. Με γνώση και με ευαισθησία η Ολγα στοχαζόταν πάνω στην πορεία των εθνικών μας ατυχημάτων, χωρίς ίχνος πικρίας ή προσωπικής εμπλοκής και χωρίς εύκολη άκριτη απόρριψη του έργου των "άλλων", ακόμη και εκείνων με τους οποίους διαφωνούσε ριζικά. Το μόνο που την ενδιέφερε ήταν το πώς θα διορθώσουμε τα παλαιά λάθη, το πώς θα κάνουμε λιγότερα λάθη τώρα.\nΗ "ιδιοτέλειά" της κορυφωνόταν στο αίτημα: πώς θα ζήσουν σε έναν καλύτερο κόσμο τα παιδιά μας. Αυτός ο καλύτερος κόσμος ήταν η έγνοιά της, όχι μόνο για τα "παιδιά μας", αλλά για τη χώρα ολόκληρη, για τα παιδιά όλου του κόσμου. Η σκέψη της ήταν υπερ-ατομική και βαθιά ανθρώπινα τα συναισθήματά της. Η Ολγα ήταν ένας ολοκληρωμένος άνθρωπος.


Ερευνητές : Αλκοόλ. Από την εξάρτηση στην θεραπεία\nΑλκοόλ. Από την εξάρτηση στην θεραπεία\nΤελικό ποσό: 28,00 €\nΠροϊόν σε απόθεμα\tISBN: 978-960-368-496-1\nΓρήγορη θεραπεία για τον αλκοολισμό δεν υπάρχει. Ούτε υπάρχει θεραπεία χωρίς την πλήρη συμμετοχή του ίδιου του ατόμου. Οι άνθρωποι αναρρώνουν από τον αλκοολισμό μόνο αν το θέλουν οι ίδιοι. Και συνήθως χρειάζεται πολύς χρόνος για να φτάσουν στο σημείο να το θελήσουν πραγματικά.\nΤο γιορτινό μπαλόνι του Σποτ\nTO ΚΛΕΙΔΙ ΤΗΣ ΓΡΑΜΜΑΤΙΚΗΣ ΚΑΙ ΤΗΣ ΟΡΘΟΓΡΑΦΙΑΣ Δ' ΔΗΜΟΤΙΚΟΥ ΤΕΤΡΑΔΙΟ ΕΡΓΑΣΙΩΝ\nΠροβολή όλων των Yalom, Irvin προϊόντων\nΣήκωσέ το, το τιμημένο\nΓλυκός πειρασμός σχεδόν αμαρτία\nΣβάιγκερ, Μπριγκίτε (Schwaiger, Brigitte)


Πολύνεκρη τραγωδία στις Φιλιππίνες: Συνετρίβη στρατιωτικό αεροσκάφος (videos) - Kliktv.gr\n4 Ιουλίου 2021 064\nΤραγωδία σημειώθηκε στις Φιλιππίνες, καθώς συνετρίβη ένα αεροσκάφος C-130 της Πολεμικής Αεροπορίας της χώρας, που μετέφερε στρατιωτικούς.\nΣύμφωνα με το ABC News, που επικαλείται δηλώσεις αξιωματούχων, τουλάχιστον 17 στρατιωτικοί έχασαν τη ζωή τους, ενώ περίπου 40 διασώθηκαν από τα φλεγόμενα συντρίμμια. Ο αριθμός των θυμάτων ενδέχεται να αυξηθεί.\nΟ υπουργός Άμυνας Delfin Lorenzana είπε ότι οι προσπάθειες διάσωσης συνεχίζονται, ενώ σημείωσε ότι το αεροσκάφος είχε 92 επιβαίνοντες, συμπεριλαμβανομένων τριών πιλότων και πέντε μελών πληρώματος.\nΤο Lockheed C-130 Hercules συνετρίβη κατά την προσγείωση λίγο πριν από το μεσημέρι της Κυριακής, τοπική ώρα (νωρίς το πρωί, ώρα Ελλάδας) κοντά στο χωριό Bangkal, στην ορεινή πόλη Patikul της επαρχίας Sulu, δήλωσε ο αρχηγός των ενόπλων δυνάμεων, στρατηγός Cirilito Sobejana, προσθέτοντας ότι μετέφερε στρατιωτικούς από την πόλη Cagayan de Oro.\nΟι κυβερνητικές δυνάμεις πολεμούν τους μαχητές του Abu Sayyaf στην κυρίως μουσουλμανική επαρχία του Sulu εδώ και δεκαετίες. Πάντως, δεν είναι σαφές τι προκάλεσε τη συντριβή.\n«Είναι πολύ ατυχές. Το αεροπλάνο έχασε τον διάδρομο και προσπαθούσε να ανακτήσει τη δύναμη αλλά απέτυχε και έπεσε», δήλωσε ο Sobejana.\nΣτις κεντρικές Φιλιππίνες έβρεχε, αλλά δεν είναι σαφές εάν ο καιρός στην περιοχή του Sulu προκάλεσε το ατύχημα. Το αεροδρόμιο βρίσκεται λίγα χιλιόμετρα από μια ορεινή περιοχή όπου τα στρατεύματα μάχονται με την οργάνωση Abu Sayyaf. Ορισμένοι μαχητές της οργάνωσης έχουν ταχθεί με το Ισλαμικό Κράτος, επισημαίνει το ABC News.\nΤο Διαβάσαμε Πολύνεκρη τραγωδία στις Φιλιππίνες: Συνετρίβη στρατιωτικό αεροσκάφος (videos)


Καταργείται η προσκόμιση φορολογικής ενημερότητας στον e-ΕΦΚΑ | VOUCHER-ERGASIA\nΉδη, ο e-ΕΦΚΑ ξεκινά να αξιοποιεί την διαλειτουργικότητα για την αυτόματη λήψη φορολογικής ενημερότητας για την εξόφληση πολιτών και επιχειρήσεων που παρέχουν υπηρεσίες και προϊόντα σε αυτόν. Έτσι, φυσικά και νομικά πρόσωπα, σταματούν να προσκομίζουν φορολογική ενημερότητα για να πληρωθούν, καθώς η διαδικασία γίνεται αυτόματα.\nΟ e-ΕΦΚΑ, ο μεγαλύτερος ασφαλιστικός οργανισμός της χώρας, αποκτά πρόσβαση στην διασύνδεση των δημοσίων φορέων μέσα από τα πληροφοριακά συστήματα της Ανεξάρτητης Αρχής Δημοσίων Εσόδων. Μόνο σε ό,τι αφορά τον συγκεκριμένο φορέα, κατά το τελευταίο έτος πάνω από 10.000 φορολογικές ενημερότητες εκδόθηκαν και προσκομίστηκαν από υπόχρεους, είτε με φυσικό είτε με ηλεκτρονικό τρόπο.\nΗ διασύνδεση υλοποιείται μέσω του Κέντρου Διαλειτουργικότητας της Γενικής Γραμματείας Πληροφοριακών Συστημάτων Δημόσιας Διοίκησης του υπουργείου Ψηφιακής Διακυβέρνησης. Ταυτόχρονα, ξεκινά η αξιοποίηση της συγκεκριμένης διαλειτουργικότητας από την ΕΡΓΟΣΕ Α.Ε., το Γενικό Νοσοκομείο Ξάνθης και το Δήμο Βόλου. Η Βουλή των Ελλήνων ήταν ο πρώτος δημόσιος φορέας που αξιοποίησε την εν λόγω υπηρεσία μέσω του Κέντρου Διαλειτουργικότητας. Ακολούθησε η ΚΕΔΕ, έτσι ώστε να μη χρειάζεται η προσκόμιση φορολογικής ενημερότητας προς τους Δήμους της χώρας.\nH Γενική Γραμματεία Πληροφοριακών Συστημάτων Δημόσιας Διοίκησης καλεί όλους τους φορείς του Δημοσίου να αξιοποιήσουν την υπηρεσία διαλειτουργικότητας για τη φορολογική ενημερότητα, προκειμένου να ωφεληθούν χιλιάδες φυσικά και νομικά πρόσωπα, αλλά και οι ίδιοι οι φορείς.\ne-ΕΦΚΑ φορολογική ενημερότητα


ΔΙΚΤΥΟΥΡΓΟΣ ΜΑΚΕΔΩΝ Mα πώς να σηκώσουν κεφάλι;\nΑρχική σελίδαπολιτικήMα πώς να σηκώσουν κεφάλι;\nΔιάβασα πως σε εκδήλωση που οργάνωσε η τοπική οργάνωση του ΣΥΡΙΖΑ στην Ηλιούπολη (Αττικής) ο κεντρικός ομιλητής είπε: «τη δεύτερη φορά να καταργήσουμε την ΑΑΔΕ και να κρατικοποιήσουμε δύο συστημικές τράπεζες». Ποιος ήταν ο κεντρικός ομιλητής με αυτές τις «επαναστατικές» θέσεις; Ο στενός συνεργάτης του Α. Τσίπρα, ο κ. Π. Πολάκης.\nΠιθανόν, το κλίμα στην εκδήλωση των 25 συντρόφων -τόσοι ήταν όλοι κι όλοι- να ήταν αρκούντως επαναστατικό και να παρέσυρε τον ομιλητή. Ίσως, το οικονομικό επιτελείο του ΣΥΡΙΖΑ όντως να επεξεργάζεται παρόμοιες θέσεις. Ίσως, και αυτό είναι το πιο πιθανό, να πρόκειται για μια ακόμα σοσιαλιστική πομφόλυγα του ομιλητή, ο οποίος μάλλον θα μετακομίσει στη Β΄Αθηνών, λόγω Ανδρουλάκη. Τα Χανιά παύουν να είναι το φέουδο του.\nΩς εκ τούτου μια επιστροφή στο ένδοξο παρελθόν μπορεί να αποβεί χρήσιμη. Προφανώς, ο κ. Πολάκης γνωρίζει πως δεν μπορεί να κρατικοποιηθεί καμιά συστημική τράπεζα εντός της ευρωζώνης. Γνωρίζει δε πως η ΑΑΔΕ συστάθηκε το 2016 με την υπογραφή της κυβέρνησης ΣΥΡΙΖΑΝΕΛ, όπου υπάρχει φαρδιά- πλατιά και η δική του υπογραφή, στο πλαίσιο μνημονιακής υποχρέωσης.\nΣυνεπώς, ή ο στενός συνεργάτης του Α. Τσίπρα προτείνει έξοδο από την ευρωζώνη ή κοροϊδεύει τους συντρόφους του.\nΜάλλον, εκεί στον ΣΥΡΙΖΑ δεν έχουν αντιληφθεί τι ζημία προκαλούν στο κόμμα τους παρόμοιες δηλώσεις. Δεν είναι μόνον που επιτείνουν τη σύγχυση για τις πραγματικές θέσεις του ΣΥΡΙΖΑ, είναι κυρίως γιατί ανακαλούν στη μνήμη των πολιτών το εφιαλτικό 2015 και τα όσα προηγήθηκαν την περίοδο 2013-2014. Η κρίσιμη μάζα των ψηφοφόρων που δίνει την εκλογική νίκη, θέλει ξεκάθαρες απόψεις για τόσο κρίσιμα ζητήματα, μακριά από υπερβολές. Γιατί όταν ένα πρωτοκλασάτο στέλεχος του ΣΥΡΙΖΑ μιλά για «κρατικοποίηση δύο συστημικών τραπεζών» ποιος ξέρει τι άλλο υπάρχει πίσω από αυτήν την πολιτική πρόταση; Γιατί σίγουρα θα είναι μέρος ενός γενικότερου σχεδιασμού, θα σκεφτεί ο πολίτης.\nΘα μου πείτε πως ο κ. Π. Πολάκης είναι ασυγκράτητος και χειμαρρώδης. Πως τελικά έχει το ακαταλόγιστο και κάπως έτσι αντιμετωπίζεται από την ηγετική ομάδα του ΣΥΡΙΖΑ.\nΝα με συγχωρέσετε, αλλά θα διαφωνήσω.\nΟ κ. Π. Πολάκης, με τον ιδιόρρυθμο λόγο του και τις συμπεριφορές του, έχει διαμορφώσει ένα κοινό που τον ακολουθεί, επειδή ακριβώς θέλγεται από αυτόν το λόγο και από αυτές τις συμπεριφορές. Όμως συγχρόνως απωθεί όλους αυτούς που θέλουν ο ΣΥΡΙΖΑ να μετεξελιχθεί σε ένα σύγχρονο κόμμα της ευρωπαϊκής σοσιαλδημοκρατίας, έστω στην πιο αριστερή εκδοχή της, χωρίς ακραίες θέσεις και λαϊκισμούς.\nΕίναι οφθαλμοφανές πως η ηγετική ομάδα του ΣΥΡΙΖΑ αδυνατεί να θέσει ένα προγραμματικό πλαίσιο εντός του οποίου θα κινούνται τα στελέχη του στις ομιλίες τους. Αν υπήρχε αυτό το πλαίσιο ο κ. Π. Πολάκης πολύ θα σκεφτόταν να πει τα όσα είπε στην Ηλιούπολη.\nΜε κάτι τέτοια δε σηκώνουν κεφάλι και μετά τους φταίνε οι δημοσκόποι και οι δημοσκοπήσεις.


Πωλείται Οικόπεδο 166 τ.μ. Ζαγορά Κέντρο\nΟικόπεδο, 166 τ.μ. Πωλείται\n€ 25.000 Απόδοση: 0 %\nΤετραγωνικά: 166 τ.μ.\nΤζιαφέτας Νικόλαος / Θεοδωρίδης Νικόλαος / Περδίκη Αθηνά - Σύμβουλοι Επένδυσης Ακίνητων - Ζαγορά - Κέντρο Ζαγοράς: Διατίθεται προς πώληση οικόπεδο εντός οικισμού και εμβαδού 166 τ.μ. Το οικόπεδο είναι άρτιο κι οικοδομήσιμο και βρίσκεται μόλις λίγα μέτρα από το κέντρο υγεία Ζαγοράς και κάτω ακριβώς από το πλάτωμα της λαϊκής αγοράς, όπου και παρέχεται δυνατότητα στάθμευσης πολλών αυτοκινήτων. Η πρόσβαση στο ακίνητο γίνεται από καλντερίμι - χαρακτηρισμένο ως δημοτική οδός - και η πρόσβαση από την άσφαλτο είναι μόλις 20 μέτρα. Η τιμή, η προσβασιμότητα και η θέα προς τη θάλασσα το καθιστούν μια πολύ καλή επιλογή αγοράς οικοπέδου. H Ζαγορά είναι χωριό του Πηλίου και έδρα του δήμου Ζαγοράς-Μουρεσίου στον νομό Μαγνησίας. Απέχει 47 χιλιόμετρα από τον Βόλο και 253 χιλιόμετρα από τη Θεσσαλονίκη. Αποτελείται από τις συνοικίες του Αγίου Γεωργίου, της Αγίας Κυριακής, της Αγίας Παρασκευής ή Περαχώρας και της Σωτήρας και σύμφωνα με την απογραφή του 2011 έχει 2.074 κατοίκους.\nΤζιαφέτας Νικόλαος / Θεοδωρίδης Νικόλαος / Περδίκη Αθηνά - Σύμβουλοι Επένδυσης Ακίνητων - Ζαγορά - Κέντρο Ζαγοράς: Διατίθεται προς πώληση οικόπεδο εντός οικισμού και εμβαδού 166 τ.μ. Το οικόπεδο είναι άρτιο κι οικοδομήσιμο και βρίσκεται μόλις λίγα μέτρα από το κέντρο υγεία Ζαγοράς και κάτω ακριβώς από το πλάτωμα της λαϊκής αγοράς, όπου και παρέχεται δυνατότητα στάθμευσης πολλών αυτοκινήτων. Η πρό... Περισσότερα\nΑπόσταση από αεροδρόμιο: 88 χιλιόμετρα.\nΑπόσταση από πόλη: 43.5 χιλιόμετρα.\nΠρόσοψη (σε μέτρα): 8\nΕπιτρεπόμενο Ύψος (σε μέτρα): 10\nΚατά την επίσκεψή μου στην ιστοσελίδα remaxdomi.gr, εντόπισα το ακίνητο με Κωδικό: 12751-6176 και επιθυμώ να επικοινωνήσετε μαζί μου.\nΠωλείται Οικόπεδο, 166 τ.μ. (Μαγνησία - Ζαγορά )\nΟικόπεδο, 166 τ.μ.


*** ΞΕΝΟΔΟΧΕΊΑ DER STASTA, ΒΙΈΝΝΗ ***\nLehmanngasse 11, Βιέννη, Αυστρία\nΤο οικονομικό Der Stasta Ξενοδοχείο προσφέρει ειδική αίθουσα καπνίσματος, μηχάνημα ανάληψης μετρητών και αποθήκευση αποσκευών στις εγκαταστάσεις του.\nΑυτό το ξενοδοχείο βρίσκεται 6 χλμ μακριά από Ανάκτορα Σενμπρούν . Το κατάλυμα βρίσκεται περίπου 10 χλμ μακριά από το κέντρο της Βιέννης.\nΌλα τα δωμάτια με ιδιωτικό μπάνιο είναι εξοπλισμένα με μίνι μπαρ, θέρμανση, θυρίδα ασφαλείας, γκαρνταρόμπα και προσωπικό υπολογιστή. Τα δωμάτια διαθέτουν επίσης παρκέ και ξύλινα έπιπλα.\nΤο Der Stasta Ξενοδοχείο βρίσκεται 30 λεπτά οδικώς από το αεροδρόμιο Schwechat International.\nDer Stasta, Αυστρία\nGoethe Conference Ξενοδοχείο in Φραγκφούρτη\nGrand Belorusskaya Ξενοδοχείο in Μόσχα\nSun Hostel in Μόσχα\nKvartirasvobodna At Taganka Ξενοδοχείο in Μόσχα\nAero Campo Belo Hostel in Σάο Πάολο\nApartaments Ar Costa Brava Ξενοδοχείο in Λορέτ Ντε Μαρ\nCity Hostel in Εδιμβούργο\nTumay Ξενοδοχείο in Αττάλεια


ΓΑΛΛΙΑ - ΕΛΒΕΤΙΑ (28/06/21) | ΠΡΟΓΝΩΣΤΙΚΑ - ΣΤΟΙΧΗΜΑ - ΑΝΑΛΥΣΗ\nEuro 28/06/2021(22:00)Κωδ. ΟΠΑΠ: 105\nΟυδέτερο (1.870 χλμ. / 1.472 χλμ.)\nΣχόλια: «Μονό» ματς για τη φάση των «16». Σε περίπτωση ισοπαλίας στο 90λεπτο, ακολουθεί ημίωρη παράταση κι αν δεν αναδειχτεί νικητής, η διαδικασία των πέναλτι. Ο νικητής με Κροατία ή Ισπανία στα προημιτελικά. Σε ουδέτερο γήπεδο στην Ουγγαρία (Βουδαπέστη), κανονική προσέλευση θεατών.\nΑνάλυση: Δεν της κόστισε την πρωτιά του ομίλου η ισοπαλία 2-2 που έφερε την τελευταία αγωνιστική με την Πορτογαλία, μάλιστα οι δύο ομάδες, ξέροντας πως δεν κερδίζει και η Γερμανία στο άλλο ματς, έδειχναν ικανοποιημένες με τον βαθμό και δεν… προσπάθησαν πολύ για να αλλάξει κάτι. Ο Ρονάλντο ευστόχησε και στα δύο πέναλτι που δόθηκαν (30’, 60’), ενδιάμεσα είχε κάνει προσωρινά την ανατροπή με δύο γκολ του Μπενζεμά (45+1’ με πέναλτι-δώρο, 47’). Στο 67’ ο Πογκμπά νικήθηκε από κίπερ και δοκάρι σε μακρινό σουτ στην τελευταία καλή φάση του αγώνα, στο τελευταίο εικοσάλεπτο οι δύο ομάδες άλλαζαν… πασούλες. Η δουλειά έγινε, βγήκε πρώτη στον όμιλο, όμως δεν έπεισε σε κανένα ματς, άφησαν αισιόδοξα μηνύματα μόνο κάποια ξεσπάσματά της, που οφείλονται κυρίως στην ποιότητά της. Βέβαια, ανάλογη εικόνα είχε και στη φάση των ομίλων του Μουντιάλ της Ρωσίας και το τέλος τη βρήκε να πανηγυρίζει τον τίτλο. Οι παίχτες φέρεται να ζήτησαν από τον Ντεσάμπ να χρησιμοποιήσει τριάδα στην άμυνα, το σκέφτεται ο Γάλλος τεχνικός.\nΑγωνιστικά νέα: Ο αριστερός μπακ Ερναντέζ (28/0) ένιωσε ενοχλήσεις και αντικαταστάθηκε από τον Ντινιέ (40/0), ο οποίος αποχώρησε με μυϊκό πρόβλημα μετά από ένα πεντάλεπτο. Διαθέσιμος ο πρώτος, εκτός ο δεύτερος, ενώ προβλήματα αποκόμισαν στην προπόνηση της Παρασκευής ο μέσος Λεμάρ (26/4) και ο επιθετικός Τουράμ (3/0), μόνο ο πρώτος είναι διαθέσιμος. Εξαιρετικά αμφίβολος ο αμυντικός Κουντέ (2/0), επιστρέφει ο μπακ Παβάρ, που προφυλάχθηκε κόντρα στην Πορτογαλία. Τέλος το τουρνουά για τον εξτρέμ Ντεμπελέ (27/4).\n1 ήττα σε 90λεπτο στα 20 τελευταία ματς σε Euro (14-5-1)\n16-10-12 η επίδοσή της vs Ελβετία\n6/6 προκρίσεις στους «16» σε Euro & Μουντιάλ\nΑνάλυση: Επικράτησε 3-1 της Τουρκίας την τελευταία αγωνιστική και προκρίθηκε μέσω της 3ης θέσης στους «16», καθώς ισοβάθμησε με την Ουαλία, αλλά είχε χειρότερη διαφορά τερμάτων. Την ξελάσπωσαν τα «μαύρα πρόβατα» του Τύπου στο 1ο ημίχρονο, ο κίπερ Ζόμερ πραγματοποίησε 4 εκπληκτικές επεμβάσεις και οι Σεφέροβιτς (6’), Σακίρι (26’) πέτυχαν από ένα γκολ, με τον δεύτερο να χάνει και τετ α τετ. Καλύτερη στην επανάληψη, έχασε δύο ευκαιρίες με τους σκόρερ, όμως δέχθηκε τη μείωση του σκορ στο 62’ κόντρα στη ροή, ωστόσο ο Σακίρι έξι λεπτά αργότερα επανέφερε τη διαφορά στα δύο γκολ, ενώ ο Τζάκα είχε δοκάρι σε απευθείας εκτέλεση. Οι αλλαγές στην αρχική ενδεκάδα ομόρφυναν επιθετικά το παιχνίδι της, όμως αμυντικά προβλημάτισε ξανά. Επίσης, η πρόκριση δεν έφερε και ηρεμία, με τον έμπειρο μέσο Μεχμέντι να δηλώνει πως καλύτερα να πήγαινε διακοπές από τα 5 λεπτά που έχει παίξει μέχρι στιγμής, ενώ ο αρχηγός Τζάκα ξέσπασε μετά το ματς: «Κάποιοι προσπαθούν να καταστρέψουν την ομάδα».\nΑγωνιστικά νέα: Δεν αντιμετωπίζει προβλήματα απουσιών. Ο κεντρικός αμυντικός Ελβέντι απείχε από τις προπονήσεις τριών ημερών λόγω ενός χτυπήματος στο πόδι, ωστόσο επανήλθε σε αυτήν της Παρασκευής και δεν τίθεται θέμα όσον αφορά τη θέση του στην αρχική ενδεκάδα. Ψήφο εμπιστοσύνης πήρε από τον Πέτκοβιτς ο φορ Σεφέροβιτς στο προηγούμενο ματς, τον δικαίωσε με το γκολ που πέτυχε και παραμένει στην κορυφή της επίθεσης, ενώ πιθανότατα θα διατηρηθεί και ο Ροντίγκεζ στην τριάδα των στόπερ αντί του Σαρ.\n3-6-7 η επίδοσή της σε Euro\n5 σερί αποκλεισμοί στους «16» σε Euro & Μουντιάλ\nΧωρίς νίκη σε επίσημο ματς κόντρα στη Γαλλία (0-4-2)\nJ. Koundé Α 1/0\nO. Dembélé Ε 2/0\nL. Digne Α 1/0\nT. Lemar Μ 1/0\nM. Thuram Ε 1/0\nΓαλλία - Ελβετία Προγνωστικά\nΗ Ελβετία μπορεί να είναι του… χεριού της Γαλλίας, όμως θα πρέπει να αυξήσει ρυθμό στα νοκ άουτ, καθώς με ξεσπάσματα κάλλιστα μπορεί να πάθει μεγάλη ζημιά. Μπορεί να είναι κλισέ, αλλά η άμυνα των Ελβετών θυμίζει… ελβετικό τυρί, περιμένουμε την ομάδα του Ντεσάμπ να «καθαρίζει» από νωρίς το ματς.\nΓαλλία - Ελβετία Αποδόσεις\n1.64 3.55 6.40 4.55% 1.71 2.15 4.75% 2.10 1.70 6.05%\n1.62 3.70 6.00 5.14% 1.75 2.07 5.17% 2.02 1.75 6.23%\n1.62 3.70 6.00 5.14% 1.72 2.05 6.47% 2.05 1.70 7.07%\n1.61 3.70 6.00 5.49% 1.72 2.10 5.45% 2.10 1.66 7.29%\n1.61 3.67 5.90 5.93% 1.70 2.21 3.91% 2.19 1.72 3.66%\n1.50 3.63 5.95 9.93% 1.67 1.96 9.83% 1.97 1.66 9.91%\nΗ ομάδα Γαλλία νίκησε 7 φορές στους τελευταίους 10 αγώνες σε όλες τις διοργανώσεις.\nΣτους τελευταίους 10 αγώνες της ομάδας Γαλλία, έχει επαληθευτεί 6 φορές το σημείο Under 2.5 γκολ (σε όλες τις διοργανώσεις).\nΣτους τελευταίους 10 αγώνες της ομάδας Ελβετία, έχει επαληθευτεί 7 φορές το σημείο Over 2.5 γκολ (σε όλες τις διοργανώσεις).


Home / Lifestyle / Πως να κερδίσεις την μέλλουσα πεθερά σου..\nPosted by: gossipangel in Lifestyle, Αφιέρωμα, Γυναίκα, Διάφορα, Κοινωνία, Προτεινόμενα, Χρήσιμα 12 Νοεμβρίου 2015\t0 258 Views\nΑν η μέλλουσα πεθερά πιστεύει πως δεν είσαι η κατάλληλη για το γιόκα της, το “γλύψιμο” και οι φιλοφρονήσεις δεν είναι ο καταλληλότερος τρόπος για να την κερδίσεις.\n“Είμαι σωστή/ός για το παιδί σου”: Το να προσπαθείς δηλαδή ν΄αποδείξεις στα μελλοντικά πεθερικά πόσο καλή και σωστή σύντροφος είσαι για το παιδί τους.\n“Δεν το αξίζω αυτό”: Με τη στρατηγική αυτή προσπαθείς να πείσεις πως η απόρριψη δεν είναι δικαιολογημένη.\n“Γιατί δεν σας αρέσω;” Είναι η τρίτη και πιο συχνή στρατηγική όπου γίνεται προσπάθεια να γίνει κατανοητή η αντίδραση των γονιών και χαράζεται στρατηγική για ν΄αλλάξουν μυαλά.\n“Καμία αντιπαράθεση”: Είναι η στρατηγική της παθητικής στάσης\n“Αποδοχή της κατάστασης”: Σε αυτή την περίπτωση η αποδοχή μπορεί να συνοδεύεται από τους υπαινιγμούς πως τα πεθερικά θα στερηθούν την επαφή με τα εγγόνια.\n“Προσπάθεια προσέγγισης”: Το ζευγάρι από κοινού προσπαθεί να πλησιάσει περισσότερο τα πεθερικά προσκαλώντας τους σε δείπνο και αγοράζοντας δώρα.\n“Πες τους πως είναι καλή/ος”: Στην τακτική αυτή ζητείται από το έτερον ήμισυ να πάρει ανοιχτά θέση και να συνταχτεί υπέρ σου, απαριθμώντας τις αρετές σου και τους λόγους για τους οποίους σε επέλεξε στους γονείς.\nΟι πιο αποτελεσματικές τακτικές σύμφωνα με τους ερευνητές είναι η ” Είμαι σωστή σύντροφος για το παιδί σου” και “Ουδεμία αντιπαράθεση” ενώ τις περισσότερες πιθανότητες αποτυχίας είχαν οι δύο τελευταίες, αυτή της “Προσέγγισης” και του ” Πες τους πως είμαι καλή”.


ΑΥΤΟ ΕΙΝΑΙ ΤΟ ΠΡΩΤΟ ΘΗΛΑΣΤΙΚΟ ΠΟΥ ΕΞΑΦΑΝΙΣΤΗΚΕ ΛΟΓΩ ΤΗΣ ΚΛΙΜΑΤΙΚΗΣ ΑΛΛΑΓΗΣ – PreciousLife\nΑυστραλοί επιστήμονες επισημαίνουν ότι οι επιπτώσεις της ανθρωπογενούς κλιματικής αλλαγής έχουν οδηγήσει στην εξαφάνιση του πρώτου θηλαστικού στην Ιστορία του πλανήτη.\nΟι επιπτώσεις της ανθρωπογενούς κλιματικής αλλαγής φέρονται να έχουν οδηγήσει στην εξαφάνιση του πρώτου θηλαστικού στην Ιστορία του πλανήτη.\nΠρόκειται για ένα μικρό τρωκτικό (σ.σ. απεικονίζεται στη φωτογραφία του άρθρου) που ονομαζόταν μελόμυς (σ.σ. Bramble Cay melomys) και μέχρι πριν από μερικά χρόνια ζούσε αποκλειστικά σ’ ένα μικροσκοπικό νησάκι στον Μεγάλο Κοραλλιογενή Ύφαλο της Αυστραλίας. Σύμφωνα με την εφημερίδα Guardian το συγκεκριμένο θηλαστικό έχει εξαφανιστεί τελείως από το φυσικό του περιβάλλον, ενώ η τελευταία φορά που είχε εντοπιστεί ζωντανό ήταν το 2009.\nΜία ερευνητική ομάδα από την πολιτεία του Κουίνσλαντ, με τη συμμετοχή του Τμήματος Προστασίας της Φύσης και του Πανεπιστημίου της περιοχής, ερεύνησε το νησί για έξι μέρες, τοποθετώντας 150 παγίδες, ενώ προχώρησε και σε μία σειρά λεπτομερών και εκτεταμένων μετρήσεων της χλωρίδας του.\nΣύμφωνα με τα αποτελέσματα της έρευνας που δημοσιεύτηκαν μέσα στο μήνα, οι επιστήμονες προτείνουν την αλλαγή του στάτους του μελάμυς από «είδος προς εξαφάνιση» σε «εξαφανισμένο». Οι υπεύθυνοι της έρευνας αποδίδουν την εξαφάνιση στην άνοδο της στάθμης της θάλασσας που κατέστρεψε το βιότοπο όπου ζούσε το θηλαστικό.\n«Για νησιά που βρίσκονται σε χαμηλό επίπεδο όπως το Bramble Cay, οι καταστρεπτικές επιπτώσεις της μεγάλης ανόδου της στάθμης της θάλασσας, αποτελεί απόρροια σημαντικών μετεωρολογικών φαινομένων που έχουν προκληθεί από την ανθρωπογενή κλιματική αλλαγή» τονίζει η έρευνα που προσθέτει: «Αυτή είναι πιθανότατα η πρώτη, καταγεγραμμένη εξαφάνιση θηλαστικού εξαιτίας ακριβώς αυτής της ανθρωπογενούς κλιματικής αλλαγής».\nΟ John White, οικολόγος από το πανεπιστήμιο «Deakin» της Αυστραλίας, ο οποίος δεν συμμετείχε στην έρευνα, τόνισε ότι η εξαφάνιση του συγκεκριμένου είδους αποτελεί απλώς την «κορυφή του παγόβουνου». «Είμαι απολύτως πεπεισμένος πως θα χάσουμε πολλά είδη λόγω της αυξανόμενης πίεσης από την κλιματική αλλαγή», είπε μιλώντας στην εφημερίδα Guardian. «Είδη που περιορίζονται σε μικρά, χαμηλά νησιά, ή εκείνα που χρειάζονται πολύ συγκεκριμένες περιβαλλοντικές συνθήκες για να επιβιώσουν, θα είναι πιθανότατα τα πρώτα που θα εξαφανιστούν».\nΜε στοιχεία από την εφημερίδα Guardian


📢 Ομαδική Παρακολούθηση της παράστασης "Το μινόρε της Αμερικής" - Ανακοινώσεις - Ρεμπέτικο Φόρουμ\n📢 Ομαδική Παρακολούθηση της παράστασης "Το μινόρε της Αμερικής"\nchrispanag (Χρήστος Παναγιωτακόπουλος) Δεκέμβριος 30, 2018, 2:03μμ #1\nΚαλησπέρα σε όλους! Μετά την ομαδική παρακολούθηση της παράστασης “Εγώ ο Μάρκος Βαμβακάρης” λέμε να πάμε να δούμε όλοι μαζί την παράσταση “Το μινόρε της Αμερικής”.\nΟι δυνατές ημερομηνίες είναι δύο, 11/1/2019 και 26/1/2019 οπότε σε πρώτη φάση, θα ήθελα όσοι ενδιαφέρεστε να απαντήσετε στην παρακάτω ψηφοφορία ώστε να δούμε πόσοι μαζευόμαστε και ποιά μέρα είναι αυτή που μπορούν οι περισσότεροι. Η ψηφοφορία θα κλείσει στις 4/1/2019, οπότε ψηφίστε μέχρι τότε!\nΈνα μικρό οδοιπορικό της αγωνίας, του πόνου, του φόβου για το άγνωστο και της ελπίδας για ένα καλύτερο αύριο. Η παράσταση καταγράφει και τραγουδά τη διαχρονική περιπέτεια του λαού μας, με τα τραγούδια που συντρόφευσαν τους Έλληνες μετανάστες στην Αμερική στις αρχές του αιώνα…\nΓια περισσότερα, διαβάστε το νήμα όπου συζητάμε την παράσταση:\nΘεατρική-μουσική παράσταση «Το μινόρε της Αμερικής» Ανακοινώσεις\n«Το μινόρε της Αμερικής» είναι ένα μικρό οδοιπορικό της αγωνίας, του πόνου, του φόβου για το άγνωστο και της ελπίδας για ένα καλύτερο αύριο. Η παράσταση καταγράφει και τραγουδά τη διαχρονική περιπέτεια του λαού μας, με τα τραγούδια που συντρόφευσαν τους Έλληνες μετανάστες στην Αμερική στις αρχές του αιώνα. Οι αιτίες πολλές. Η πείνα, η ανεργία, ο πόλεμος, ο πόθος για μια καλύτερη ζωή, για «καζάντι», ο ανεκπλήρωτος έρωτας, ο κίνδυνος για τη ζωή και όλα χέρι-χέρι με την εξέλιξη της κοινωνικό-πολιτ…\nimage.jpg677×960 168 KB\nΘεατρική-μουσική παράσταση «Το μινόρε της Αμερικής»\n📢 Ομαδική παρακολούθηση της παράστασης "Κάποτε... στα λεμονάδικα"\nchrispanag (Χρήστος Παναγιωτακόπουλος) Ιανουάριος 5, 2019, 6:07μμ #4\nΑπ’ ό,τι φαίνεται από την ψηφοφορία μαζευόμαστε για το Σάββατο 26/1.\nΗ παράσταση είναι στις 21:00 στον Πολυχώρο “Διέλευσις” στην Κυψέλη.\nΗ είσοδος είναι 12 ευρώ (άνεργοι, φοιτητές, άνω των 65: 10 ευρώ)\nΌσοι θέλετε να έρθετε μαζί μας στην παράσταση, αρκεί να πατήσετε “Θα έρθω! ή Θα έρθω!!!” (όποια και από τις δύο επιλογές να πατήσετε είναι το ίδιο) στην παρακάτω ψηφοφορία μέχρι τις 22/1.\nΜετά τις 22/1 θα επικοινωνήσουμε μαζί σας με προσωπικό μήνυμα για να σας στείλουμε περαιτέρω οδηγίες.\nΥ.Γ: @nikos_politis, @alko101, @marios_mountrixas, @tountas_priest: εσείς που ψηφίσατε ότι μπορείτε στις 26/1 αν μπορείτε δηλώστε συμμετοχή εδώ\nΥπενθυμίζω αν θέλετε να μάθετε περισσότερα για την παράσταση μπορείτε να διαβάσετε στο παρακάτω θέμα:\nchrispanag (Χρήστος Παναγιωτακόπουλος) Ιανουάριος 12, 2019, 5:13μμ #7\nΣας θυμίζω ότι πρέπει να δηλώσετε συμμετοχή για να κλείσουμε θέσεις ομαδικά στην παράσταση\nΑπλά στην παραπάνω ψηφοφορία πατήστε “θα έρθω” ή “θα έρθω!!!”\nchrispanag (Χρήστος Παναγιωτακόπουλος) καρφιτσώθηκε καθολικά Ιανουάριος 13, 2019, 5:52μμ #8\nchrispanag (Χρήστος Παναγιωτακόπουλος) Ιανουάριος 21, 2019, 12:10μμ #9\nΈχετε άλλη μία μέρα για να δηλώσετε αν θα έρθετε στην παράσταση.\nΠρος το παρόν είμαστε εγώ, ο @admin, ο @marios_mountrixas, ο @nikos_politis και η @tountas_priest.\nchrispanag (Χρήστος Παναγιωτακόπουλος) Ιανουάριος 29, 2019, 11:21πμ #10\nΤο προηγούμενο Σάββατο λοιπόν (26/1) βρεθήκαμε στον Πολυχώρο Διέλευσις στην Κυψέλη και παρακολουθήσαμε την παράσταση “Το μινόρε της Αμερικής”.\nΗ δουλειά που έχει γίνει από όλους τους συντελεστές της παράστασης ήταν εξαιρετική. Η παράσταση ενσωμάτωνε μια αρκετά πλήρη παρουσίαση της ζωής των ελλήνων μεταναστών στην Αμερική την εποχή εκείνη, γεμάτη συναίσθημα αφήνοντας όμορφα και επίκαιρα μηνύματα στο τέλος.\nΗ μουσική των “Παραπεταμένων”, πάντα πιστή στην πρώτη εκτέλεση, πλαισίωνε όμορφα το σενάριο και τις διηγήσεις της παράστασης.\nIMG_20190126_231124_007.jpg4608×2304 1.05 MB\nΣε όσους δεν κατάφεραν να δουν την παράσταση, σας την προτείνω ανεπιφύλακτα, καθώς μετά την μεγάλη προσέλευση στον πολυχώρο “Διέλευσις” (ο χώρος ήταν γεμάτος), αποφασίστηκε να γίνουν άλλες δύο παραστάσεις.\nmakres Ιανουάριος 29, 2019, 12:36μμ #11\nΣας ευχαριστούμε για την ευγενική και γενναιόδωρη κριτική σας και για την υποστήριξη που μας προσφέρει το rebetiko forum. Οι επόμενες παραστάσεις μας είναι Παρασκευή 1/2 και Σάββατο 16/2 στη" διέλευσις" με την ευχή να συνεχίσουμε όλοι μαζί να προσφέρουμε για το ρεμπέτικο !\nchrispanag (Χρήστος Παναγιωτακόπουλος) έκλεισε στις Δεκέμβριος 30, 2019, 2:07μμ #12


My Market: Πώς έκαναν την κρίση ευκαιρία – 24ωρο\nΗ αγορά των σούπερ μάρκετ βρίσκεται σε μια μεταβατική καμπή. Εξαγορές συγχωνεύσεις και αναδιάρθρωση δικτύων σχηματοποιούν τα νέα δεδομένα.\nΣυγχρόνως, οι αλλαγές στην αγοραστική συμπεριφορά των καταναλωτών επιβάλει αναπροσαρμογή ακόμα στην επιλογή των προσφορών αλλά και της τιμολογιακής πολιτικής.\nΕνδεικτικό των παραπάνω είναι ότι στο τέλος του 2015 η εταιρεία αριθμούσε περίπου 4.500 εργαζομένους, αριθμός που διπλασιάστηκε μετά την εξαγορά της Βερόπουλος. Σήμερα το ανθρώπινο δυναμικό της εταιρείας αριθμεί 10.495 άτομα καθώς διασφαλίστηκαν όλες οι θέσεις της Βερόπουλος, ενώ κατά τη διάρκεια του 2016 πραγματοποιήθηκαν 1.663 προσλήψεις.\nΤελικά στα My Market «υπάρχει καλός καπετάνιος».\nMY MARKET MY MARKET ΑΝΑΚΑΙΝΙΣΕΙΣ MY MARKET ΠΡΟΣΛΗΨΕΙΣ SUPER MARKET ΣΟΥΠΕΡ ΜΑΡΚΕΤ\nΤα 5χλμ του Run Greece της Λάρισας ήταν μία πρόκληση για περισσότερους από 250 εργαζομένους των…\nΟι άνθρωποι των My market σε όλη την Ελλάδα συνεχίζουν να τρέχουν για καλό σκοπό. Έτσι την Κυριακή 31…


Μάλαγα - Ολυμπιακός (21:45, Δ.Τ.) ·\nHome ΜΠΑΣΚΕΤ Ολυμπιακός : EUROLEAGUE Μάλαγα – Ολυμπιακός (21:45, Δ.Τ.)\nΜάλαγα – Ολυμπιακός (21:45, Δ.Τ.)\nΏρα για συνέχεια στην ερυθρόλευκη… αντεπίθεση. Ο Ολυμπιακός κοντράρεται απόψε με τη Μάλαγα και θέλει νίκη προκειμένου να μείνει σε τροχιά πρόκρισης στους «8» της Euroleague.\n“Διπλό” στη Μάλαγα για να συνεχίσει να ορίζει την τύχη του θέλει απόψε ο πρωταθλητής Ευρώπης που φιλοξενείται από την Ουνικάχα στο «Μαρτίν Καρπένα» (21:45, Δ.Τ.), για τη 12η αγωνιστική του Top 16 της Euroleague.\nΟι ερυθρόλευκοι, οι οποίοι την περασμένη εβδομάδα επικράτησαν εύκολα στο ΣΕΦ της Λαμποράλ σπάζοντας το κακό σερί των τεσσάρων συνεχόμενων ηττών στη φάση των «16», θέλουν να επιστρέψουν από την Ισπανία με το ροζ φύλλο αγώνα που θα τους επιτρέψει να μείνουν σε τροχιά πρόκρισης, ενώ παράλληλα θα τους δώσει τη δυνατότητα να είναι εκείνοι που με τα αποτελέσματά τους θα καθορίσουν τη συνέχεια τους στη διοργάνωση. Σε αντίθετη περίπτωση, πάντως, ο Πρωταθλητής Ευρώπης δεν «χάνεται», όμως ενδεχομένως το μέλλον του να βρεθεί στα χέρια ενός εκ των αντιπάλων του στον Ε’ όμιλο.\nΣτην ίδια κατάσταση βρίσκεται και η ομάδα της Ανδαλουσίας. Έχοντας το ίδιο ρεκόρ με Ολυμπιακό και Φενέρμπαχτσε (5-6). Οι παίκτες του Ζοάν Πλάθα αντιμετωπίζουν την εντός έδρας αναμέτρηση με τιτς ερυθρόλευκους σαν… τελικό. Εξάλλου έχουν και κίνητρο παραπάνω αφού θα αγωνιστούν μπροστά στον κόσμο τους και επιπλέον θέλουν να «σπάσουν το ρόδι» με τους παίκτες του Γιώργου Μπαρτζώκα, αφού έχουν… «υποκύψει» και στους τρεις φετινούς αγώνες με τους ερυθρόλευκους.\nΣτο σημαντικό αυτό παιχνίδι, ο Έλληνας τεχνικό μπορεί να υπολογίζει κανονικά στο αρχηγό της ομάδας, Βασίλη Σπανούλη, που από το ματς με τη Λαμποράλ Κούτσα έχει επιστρέψει στην αγωνιστική δράση μετά την τενοντίτιδα στο γόνατο που τον ταλαιπώρησε. Μάλιστα η αύρα και η θετική ενέργεια που προσέδωσε στην ομάδα κόντρα στου Βάσκους ήταν εμφανής. Απόντες βέβαια θα είναι οι τραυματίες, Γιώργος Πρίντεζης και Στράτος Περπέρολγου.\nΠροβλήματα έχουν και οι γηπεδούχοι. Ο προπονητής της Μάλαγα, Ζοάν Πλάθα, ανέφερε πως η συμμετοχή του Κέινερ-Μέντλεϊ είναι απίθανη στο ματς με τον Ολυμπιακό, ενώ εκτός πλάνων του βρίσκονται οι επίσης τραυματίες Χετσχάιμερ και Βιδάλ.\nΔιαιτητές του αγώνα θα είναι οι Σάσα Πουκλ (Σλοβενία), Τολγκά Σαχίν (Ιταλία) και Μίλια Βοΐνοβιτς (Σερβία).\nΟι πρωταθλητές Ευρώπης με ηγέτη τον αρχηγό, Βασίλη Σπανούλη, είναι αποφασισμένοι να τα δώσουν όλα, ώστε να πάρουν την πολύτιμη νίκη, στον… “τελικό”, όπως από πολλούς χαρακτηρίζεται στη Μάλαγα.\nΔιάφορα Νέα Ολυμπιακού 06/05/2015\nΟλυμπιακός : Red Tributes 01/04/2016\n«Οι χειρότερες συμπλοκές οπαδών εντός αγωνιστικού χώρου»


Ποια χρέη μπορούν να ρυθμίζονται χωρίς φορολογική ενημερότητα\nΧωρίς φορολογική ενημερότητα θα μπορούν να ρυθμίζονται πλέον συγκεκριμένα χρέη με βάση την τροπολογία που κατατέθηκε στο νομοσχέδιο του υπουργείου Εργασίας που συζητείται στη Βουλή.\nΕιδικότερα, όπως αναφέρει ο «Ελεύθερος Τύπος» χωρίς ενημερότητα θα μπορούν να ρυθμίζονται χρέη προς τα ασφαλιστικά ταμεία για ποσά έως 10.000 ευρώ ακόμη κι αν έχει ασκηθεί ποινική δίωξη στους οφειλέτες, αλλά δεν έχουν καταδικαστεί.\nΕτσι όσοι έχουν σε ΙΚΑ, ΟΑΕΕ, ΟΓΑ και άλλους ασφαλιστικούς φορείς ληξιπρόθεσμες οφειλές κατά την 31/12/2012 μέχρι 10.000 ευρώ θα μπορούν να επιλέξουν την ένταξη τους στη ρύθμιση της νέας αρχής με δόσεις που μειώνονται κάθε μήνα (ήταν 48 για όσους είχαν κάνει αίτηση τον Ιούλιο, 47 για τις αιτήσεις του Αυγούστου και 43 δόσεις για τις αιτήσεις που θα υποβληθούν τον Δεκέμβριο).\nΕναλλακτικά για τα χρέη του α' εξαμήνου του 2013 θα μπορούν να ενταχθούν στην πάγια ρύθμιση των 12 δόσεων. Παρά τις διευκολύνσεις όμως, η ανταπόκριση των οφειλετών είναι μικρή και μέχρι τώρα έχουν ενταχθεί περίπου 15.000 επιχειρήσεις στη ρύθμιση χρεών του ΙΚΑ και άλλοι 8.500 ελεύθεροι επαγγελματίες στον ΟΑΕΕ.\nΗ εκτίμηση στελεχών του ΟΑΕΕ και ΙΚΑ είναι πως το όριο των 10.000 ευρώ βοηθάει τους ελεύθερους επαγγελματίες, ωστόσο, τονίζεται ότι το πρόβλημα παραμένει η αδυναμία πληρωμής των τρεχουσών εισφορών ενώ οι 43 δόσεις που μειώνονται κάθε μήνα κάνουν τη ρύθμιση ασύμφορη.


Οπου με χρειαστεί ο Άρης,είμαι έτοιμος…\nΘέλει δύο επιθετικούς !!\nΟ ΑΡΗΣ έχει προσεγγίσει τον Δημήτρη Σιαλμά και τον Μάριο Παπαδόπουλο ...\nΕνναλακτική για τους στόπερ εχει ο Αρης !!\nΕκτός του Σπυρου Βάλλα στη λίστα του Δημήτρη Καλαιτζίδη για τη θέση του ...\nΗ φυγή του Μανώλη Καλογεράκη δημιούργησε ένα κενό στην τριάδα των τερματοφυλάκων με τον Δημήτρη Καλαϊτζίδη να στρέφεται σε μία εκ των έσω λύση!\nΠοια είναι αυτή; Ο 57χρονος τεχνικός αποφάσισε να δώσει και πάλι γάντια στον Δημήτρη Καρατζιοβαλή που από τη λήξη της περασμένης σεζόν αποχώρησε από την ενεργό δράση για να αναλάβει εδώ και λίγο καιρό χρέη προπονητή τερματοφυλάκων στον Άρη.\nΟ 39χρονος προπονητής θα συνεχίσει από εδώ και στο εξής, έχοντας διπλό ρόλο με τον ίδιο να δηλώνει χαρακτηριστικά στο PRESSARIS: “Μου το ζήτησε ο προπονητής και το δέχθηκα. Φυσικά και χαίρομαι που επιστρέφω. Αγωνιστικά για εμένα είναι να σαν να μην έχω σταματήσει. Όπου με χρειαστεί ο Άρης θα προσφέρω.Μπορώ να τα καταφέρω. Είναι μια δύσκολη κατηγορία, ωστόσο η οργάνωση μας και ο τρόπος λειτουργίας μας είναι επαγγελματικός κάτι που σίγουρα βοηθάει”.\nΕρωτώμενος για το διάστημα που χρειάζεται για να είναι 100% έτοιμος, είπε: “Έχω κάνει και προετοιμασία στο Πράβετς,ενω έχει μόλις το καλοκαίρι που σταμάτησα το ποδόσφαιρο. Το θετικό είναι ότι στις τελευταίες μου σεζόν έχω πάνω από 100 συμμετοχες, άρα δεν θα χρειαστώ πάνω από μία εδβομάδα με δέκα μέρες για να νιώσω εντελώς έτοιμος”\n«Δεν θα γίνω πιόνι για τον κ. Καλαϊτζίδη»\nΓια προσωπική εμπάθεια από την πλευρά του Δημήτρη Καλαϊτζίδη έκανε ...\nΟ Γιάκομπ Γιόχανσον πραγματοποίησε το ντεμπούτο του με την ...\nΒόμβα έτοιμη να εκραγεί παραμένει ο Άρης με τον Δημήτρη Καλαϊτζίδη να ...\nΠοιες είναι οι σκέψεις του προπονητή του ΑΡΗ\nΚαθημερινές είναι οι δοκιμές του Δημήτρη Καλαϊτζίδη εν όψει του ...\nΠαίχτη απο Βέροια ο Αρης !!!\nΗ επιθυμία του Δημήτρη Καλαιτζίδη να προσθέσει δυο επιθετικούς στο ...\nΜεταγραφη ο αρης! Εκλεισε!\nΚοντά στην απόκτηση του Μανώλη Καλογεράκη βρίσκεται ο Άρης.\nΣΟΚ στον Άρη: έτοιμος να τα βροντήξει και να φύγει !!!\nΠολύ άσχημο είναι το κλίμα στις τάξεις του Άρη, αφού οι μεταγραφικές ...\nΚιλκίς: Συνελήφθη 57χρονος για κατοχή ναρκωτικών\nΜε το επιβατικό αυτοκίνητό του μετέφερε περισσότερα από 20 κιλά χασίς ...


Πέμπτη, 29 Ιουλίου 2021 10:44\nΠόσοι και πόσοι παικταράδες ολκής αναδείχτηκαν από την πάλαι ποτέ Νάουσα... Αλλες εποχές, όταν το ταλέντο έσφυζε. Χρυσές πορείες, μεταγραφές...\nΤρίτη, 27 Ιουλίου 2021 22:26\nΠρωταθλητής Ελλάδος για την αγωνιστική σεζόν 2020-21 στην κατηγορία των κορασίδων ο Παναθλητικός Συκεών. Η ομάδα της Θεσσαλονίκης κέρδισε την Τρίτη 27 Ιουλίου και τον ΟΦΗ με σκορ 80-36, έκανε το τέσσερα στα τέσσερα και σημείωσε την μεγαλύτερη επιτυχία της ιστορίας της.\nΣάββατο, 24 Ιουλίου 2021 11:54\nΗ είδηση πως ο Σβεν Γκόραν Ερικσον ενδεχομένως να κοουτσάρει τον Πιερικό έσκασε... σαν βόμβα.\nΠαρασκευή, 23 Ιουλίου 2021 23:17\nΘετικός στον κορονοϊό ο ''Εθνικάρας'', όλη η Ελλάδα μαζί του\nΘετικός στον κορωνοϊό βρέθηκε ο σπουδαίος φίλαθλος της Ελλάδας, Γιάννης Μαντζουράνης, καθώς και του Εθνικού.\nΠέμπτη, 22 Ιουλίου 2021 13:26\nΤο καμάρι της Εδεσσας, ο τοπικός Εδεσσαϊκός έχει μείνει χαραγμένος στην σκέψη των ποδοσφαιρικών για τις στιγμές του παρελθόντος.\nΠέμπτη, 22 Ιουλίου 2021 13:03\nΤετάρτη, 21 Ιουλίου 2021 22:26\nΤο άθλημα του cheerleading έλαβε την σημαντικότερη αναγνώριση από την Διεθνή Ολυμπιακή Επιτροπή, την πλήρη Ολυμπιακή αναγνώριση!\nΔευτέρα, 19 Ιουλίου 2021 01:55\nΜε τις ευχές για καλή επιτυχία και επιστροφή στην Ελλάδα με ένα μετάλλιο, σύσσωμο το ελληνικό ταεκβοντό αποχαιρετά σήμερα, στις 19:35, την Φανή Τζέλη, τη μοναδική εκπρόσωπό του στους Ολυμπιακούς Αγώνες του Τόκιο.